1 ΕΛΛΗΝΙΚΗ ΔΗΜΟΚΡΑΤΙΑ ΠΕΡΙΦΕΡΕΙΑ ΑΤΤΙΚΗΣ ΑΝΑΠΤΥΞΙΑΚΟΣ ΣΥΝΔΕΣΜΟΣ ΔΥΤΙΚΗΣ ΑΘΗΝΑΣ ΕΘΝΙΚΗΣ ΑΝΤΙΣΤΑΣΕΩΣ 65, , ΠΕΡΙΣΤΕΡΙ ΤΗΛ , , FAX Αρ. Πρωτ: ΠΡΑΚΤΙΚΟ Της αριθμ. 18 ης συνεδρίασης της Εκτελεστικής Επιτροπής του ΑΣΔΑ. Αριθμός απόφασης 142/07 της Ε.Ε. Στις 04 Ιουλίου 2007, ημέρα Τετάρτη και ώρα 13.00, στο Περιστέρι, έδρα του ΑΣΔΑ και στην αίθουσα συνεδριάσεων του Διοικητικού Συμβουλίου, συνήλθε στην 18 η συνεδρίασή της η Εκτελεστική Επιτροπή του Αναπτυξιακού Συνδέσμου Δυτικής Αθήνας, ύστερα από πρόσκληση του Προέδρου κ. Λάμπρου Μίχου, που έγκαιρα επιδόθηκε στους ενδιαφερόμενους όπως ο Δημοτικός και Κοινοτικός Κώδικας προβλέπει, δηλαδή στις 29/06/2007. Σύνολο μελών : 7 Παρόντες : 7 Λάμπρος Μίχος Πρόεδρος, Θεόδωρος Αρβανίτης - Αντιπρόεδρος Νικήτας Καμαρινόπουλος, Φώτης Μαρκόπουλος, Ιωάννης Μελάς, Νίκος Σαράντης, Κων/νος Χριστόπουλος Μέλη Απόντες : 0 Κανείς Αφού διαπιστώθηκε απαρτία, ο Πρόεδρος κήρυξε την έναρξη της συνεδρίασης και προχώρησε η συζήτηση πάνω στα θέματα της ημερήσιας διάταξης. Ο Πρόεδρος εισηγείται το 5 ο θέμα Η.Δ. περί «Ακύρωσης των 072/07 και 097/07 αποφάσεων της Εκτελεστικής Επιτροπής του ΑΣΔΑ» και λέει τα εξής: Στις 14/11/2006 με την 291/06 απόφαση της Ε.Ε. του ΑΣΔΑ, εγκρίθηκαν τα τεύχη δημοπράτησης του έργου «Αποκατάσταση κτιρίου παλαιού εργοστασίου ΒΙΟΦΙΑΛ», καταρτίστηκαν οι όροι δημοπράτησης και καθορίστηκε ως ημερομηνία διεξαγωγής της δημοπρασίας η 09/01/2007. Η διακήρυξη δημοσιεύτηκε στην εφημερίδα «ΗΧΩ ΤΩΝ ΔΗΜΟΠΡΑΣΙΩΝ» (αρ. πρωτ. ΑΣΔΑ 4791/ ), στην Εφημερίδα της Κυβέρνησης (αρ. πρωτ. ΑΣΔΑ 4792/ ) και στο συμπλήρωμα της επίσημης εφημερίδας της Ευρωπαϊκής Ένωσης (Αρ. πρωτ. ΑΣΔΑ 538). Στις 11/12/2006 κατατέθηκε στον ΑΣΔΑ προδικαστική προσφυγή, σύμφωνα με το άρθρο 3 του Ν.2522/1997, από την εταιρεία «ΙΛΙΟΝ ΕΛΛΚΑΤ Α.Τ.Ε.» κατά των όρων της διακήρυξης και του κύρους του διαγωνισμού, ενώ στις 12/12/2006 (Αρ. πρωτ. 5068) κατατέθηκε ορθή επανάληψη της ανωτέρω. Στις 19/12/2006 η Ε.Ε. του ΑΣΔΑ με την 338/06 απόφασή της αποδέχεται την προσφυγή της εταιρείας «ΙΛΙΟΝ ΕΛΛΚΑΤ Α.Τ.Ε.» και διακόπτει την διαδικασία του διαγωνισμού προκειμένου να διορθωθεί η διακήρυξη. Στις 27/12/2006 η Ε.Ε. του ΑΣΔΑ με την 348/06 απόφασή της, προχώρησε στην κατάρτιση των νέων όρων δημοπράτησης και όρισε ημερομηνία διενέργειας της δημοπρασίας την 20/02/2007. Η περίληψη της διακήρυξης δημοσιεύτηκε στις εφημερίδες «Αυγή», «Ηχώ Δημοπρασιών», τις 05/01/2007, στην «Εφημερίδα της Κυβέρνησης», στο «Τεύχος διακηρύξεων δημοσίων συμβάσεων», τις 05/01/2007 και στο «Συμπλήρωμα της Επίσημης Εφημερίδας της Ευρωπαϊκής Ένωσης» (αρ. εγγράφου 2007/ ) και τοιχοκολλήθηκε στον πίνακα αναρτήσεων του Συνδέσμου.\n2 Στις 15/01/2007 (Αρ. πρωτ. ΑΣΔΑ 159/07) υπεβλήθη στην υπηρεσία ερώτημα από την εταιρεία «ΓΑΝΤΖΟΥΛΑΣ ΑΤΕΕ», που απαντήθηκε στις 16/1/2007 (Αρ. πρωτ. ΑΣΔΑ 178/07). Στις 16/01/2007 (Αρ. πρωτ. ΑΣΔΑ 174/07) και στις 19/01/2007 (Αρ. Ππρωτ.211/07 & 212/07) υποβλήθηκαν ερωτήματα από τις εταιρείες «ΙΛΙΟΝ ΕΛΛΚΑΤ Α.Τ.Ε.» (τα δύο πρώτα) και «Α. ΚΑΠΕΤΑΝΙΔΗΣ Α.Τ.Ε.Ε.» Στις 02/02/2007 η Ε.Ε. του ΑΣΔΑ με την 20/07 απόφασή της, απάντησε στα ανωτέρω ερωτήματα. Στις 31/01/2007 (αρ. πρωτ. ΑΣΔΑ 355/07 «Κ. ΠΑΤΙΔΗΣ Α.Τ.Ε.», στις 01/02/2007 (αρ. πρωτ. ΑΣΔΑ 383/07 «ΧΩΡΟΤΕΧΙΝΚΗ Α.Τ.Ε.», στις 17/02/2007 (αρ. πρωτ. ΑΣΔΑ 437/07, 438/07 «Α. ΚΑΠΕΤΑΝΙΔΗΣ Α.Τ.Ε.Ε.», 464/07 «ΓΑΝΤΖΟΥΛΑΣ Α.Τ.Ε.Ε.»), και στις 08/02/2007 (αρ. πρωτ. ΑΣΔΑ 471/07 «Α. ΚΑΠΕΤΑΝΙΔΗΣ Α.Τ.Ε.Ε.» & 472/07 «ΑΡΧΙΚΟΝ Α.Ε.»), υποβλήθηκαν καινούρια ερωτήματα. Στις 12/02/2007 η Ε.Ε. του ΑΣΔΑ με την 22/07 απόφασή της απάντησε στα ανωτέρω ερωτήματα. Στις 16/02/2007 η Ε.Ε. του ΑΣΔΑ με την 27/07 απόφασή της, προχώρησε στον ορισμό της Επιτροπής Διαγωνισμού για την διεξαγωγή της δημοπρασίας του έργου. Στις 20/02/2007 πραγματοποιήθηκε η δημοπρασία του έργου στα γραφεία του ΑΣΔΑ ενώπιον της αρμόδιας επιτροπής, που συνέταξε και το 1 ο Πρακτικό της (Αρ. πρωτ. ΑΣΔΑ 648/07). Στη δημοπρασία έλαβαν μέρος οι εφτά (7) εταιρείες «Κ. ΠΑΤΙΔΗΣ Α.Τ.Ε.», «ΓΑΝΤΖΟΥΛΑΣ Α.Τ.Ε.Ε.», «Α. ΚΑΠΕΤΑΝΙΔΗΣ Α.Τ.Ε.Ε.», «ΧΩΡΟΤΕΧΝΙΚΗ Α.Τ.Ε.», «ΑΡΧΙΚΟΝ Α.Ε.», «ΤΕΡΚΑΤ Α.Τ.Ε.» και «ΙΛΙΟΝ ΕΛΛΚΑΤ Α.Τ.Ε.». Η Επιτροπή μετά από πλήρη έλεγχο των δικαιολογητικών έκρινε ότι όλοι οι διαγωνιζόμενοι καλύπτουν τους όρους της διακήρυξης και τους προκρίνει για τη συνέχιση της διαδικασίας. Στις 26/02/2007 (αρ. πρωτ. ΑΣΔΑ 696/07) υπεβλήθη από την «ΙΛΙΟΝ ΕΛΛΚΑΤ Α.Τ.Ε.» ένσταση κατά του 1 ου Πρακτικού της Επιτροπής Διεξαγωγής της Δημοπρασίας, με την οποία ζητούσε τον αποκλεισμό από τη συνέχιση του διαγωνισμού των εταιρειών «ΓΑΝΤΖΟΥΛΑΣ Α.Τ.Ε.Ε.», «ΑΡΧΙΚΟΝ Α.Ε.», «Κ. ΠΑΤΙΔΗΣ», «ΧΩΡΟΤΕΧΝΙΚΗ Α.Τ.Ε.» και «ΤΕΡΚΑΤ Α.Τ.Ε.». Την ίδια ημερομηνία (αρ. πρωτ. ΑΣΔΑ 697/07) υπεβλήθη ένσταση και από την εταιρεία «Α. ΚΑΠΕΤΑΝΙΔΗΣ Α.Τ.Ε.Ε.» κατά του 1 ου Πρακτικού της Ε.Δ.Δ., με την οποία ζητούσε τον αποκλεισμό των εταιρειών «ΓΑΝΤΖΟΥΛΑΣ Α.Τ.Ε.Ε.», «ΧΩΡΟΤΕΧΝΙΚΗ Α.Τ.Ε.», «ΑΡΧΙΚΟΝ Α.Ε.» και «ΤΕΡΚΑΤ Α.Τ.Ε.». Στις 27/02/2007 η Ε.Ε. του ΑΣΔΑ με την 33/07 απόφασή της συμπλήρωσε την Ε.Δ.Δ. Στις 02/03/2007 (αρ. πρωτ. 816) ο Νομικός Σύμβουλος του ΑΣΔΑ παρέδωσε την γνωμάτευσή του για τις ανωτέρω δύο (2) ενστάσεις και εισηγείται την αποδοχή των ενστάσεων κατά της εταιρείας «ΧΩΡΟΤΕΧΝΙΚΗ Α.Τ.Ε.», και τον αποκλεισμό της από τη συνέχιση του διαγωνισμού και την απόρριψη των ενστάσεων κατά των άλλων εταιριών. Στις 05/03/2007 (αρ. πρωτ. ΑΣΔΑ 824/07) η Ε.Δ.Δ. με το 2 ο Πρακτικό της αποδέχεται ομόφωνα την ανωτέρω γνωμάτευση του Νομικού Συμβούλου και εισηγείται στην Ε.Ε. του ΑΣΔΑ την αποδοχή των ενστάσεων κατά της εταιρείας «ΧΩΡΟΤΕΧΝΙΚΗ Α.Τ.Ε.» και τον αποκλεισμό της από τη συνέχιση του διαγωνισμού και την απόρριψη των λοιπών ενστάσεων. K:\_transfer\_NegosVassilis\_biofial\_ doc 2\n3 Στις 07/03/2007 η Ε.Ε. του ΑΣΔΑ με την 45/07 απόφασή της αποδέχεται τη γνωμάτευση του Νομικού Συμβούλου και την εισήγηση της Ε.Δ.Δ. και αποκλείει από τη συνέχιση του διαγωνισμού την εταιρεία «ΧΩΡΟΤΕΧΝΙΚΗ Α.Τ.Ε.», ενώ απορρίπτει τις ενστάσεις κατά της συμμετοχής των άλλων εταιρειών. Στις 13/03/2007 (αρ. πρωτ. ΑΣΔΑ 947/07 & 951/07) κατατίθενται στο πρωτόκολλο του ΑΣΔΑ προσφυγές του άρθρου 3 του Ν.2522/97 από τις εταιρείες «Α. ΚΑΠΕΤΑΝΙΔΗΣ Α.Τ.Ε.Ε.» και «ΙΛΙΟΝ ΕΛΛΚΑΤ Α.Τ.Ε.» αντίστοιχα κατά της 45/07 απόφασης της Ε.Ε. του ΑΣΔΑ και ζητούν να ακυρωθεί ή να ανακληθεί η 45/07 απόφαση της Ε.Ε. του ΑΣΔΑ κατά το μέρος που απορρίφθηκαν οι από 26/02/2007 (αρ. πρωτ. ΑΣΔΑ 646/07 & 647/07) ενστάσεις τους και να αποκλειστούν από το διαγωνισμό οι εταιρείες «ΓΑΝΤΖΟΥΛΑΣ Α.Τ.Ε.Ε.», «ΑΡΧΙΚΟΝ Α.Ε.», «ΤΕΡΚΑΤ Α.Τ.Ε.» και «Κ. ΠΑΤΙΔΗΣ Α.Τ.Ε.». Στις 15/03/2007 (αρ. πρωτ. ΑΣΔΑ 983/07) η Ε.Δ.Δ. προχώρησε στη σύνταξη του 3 ου Πρακτικού της, με το οποίο αποσφραγίζει τους φακέλους τεχνικών προσφορών των εταιρειών «Κ. ΠΑΤΙΔΗΣ Α.Τ.Ε.», «ΓΑΝΤΖΟΥΛΑΣ Α.Τ.Ε.Ε.», «Α. ΚΑΠΕΤΑΝΙΔΗΣ Α.Τ.Ε.Ε.», & «ΑΡΧΙΚΟΝ Α.Ε.» και καταγράφει το περιεχόμενό τους. Στις 19/03/2007 (αρ. πρωτ. ΑΣΔΑ 998/07) η Ε.Δ.Δ. προχώρησε στην αποσφράγιση των τεχνικών προσφορών των εταιρειών «ΤΕΡΚΑΤ Α.Τ.Ε.» και «ΙΛΙΟΝ ΕΛΛΚΑΤ Α.Τ.Ε.» και καταγράφει το περιεχόμενό τους συντάσσοντας το 4 ο Πρακτικό της. Στις 23/03/2007 η Ε.Ε. του ΑΣΔΑ με την 55/07 απόφασή της απορρίπτει τις προσφυγές των εταιρειών «Α. ΚΑΠΕΤΑΝΙΔΗΣ Α.Τ.Ε.Ε.» (αρ. πρωτ. ΑΣΔΑ 947/ ) και «ΙΛΙΟΝ ΕΛΛΚΑΤ Α.Τ.Ε.» (αρ. πρωτ ΑΣΔΑ 951/ ) κατά της 45/07 απόφασής της ως απαράδεκτες. Στις 26/03/2007 (αρ. πρωτ. ΑΣΔΑ 1099/07) κοινοποιούνται στον ΑΣΔΑ η από 14/03/2007 (αρ. πρωτ. ΔΑΑ Περιφέρειας Αττικής 11407/07) προσφυγή της εταιρείας «ΙΛΙΟΝ ΕΛΛΚΑΤ Α.Τ.Ε.» κατά της 45/ απόφασης στον Γενικό Γραμματέα Περιφέρειας Αττικής και ζητούνται οι απόψεις της Υπηρεσίας σχετικά. Την ίδια ημερομηνία (αρ. πρωτ. ΑΣΔΑ 1100/07) κοινοποιούνται στον ΑΣΔΑ και οι από 12/03/07 (αρ. πρωτ. ΔΑΑ Περιφέρειας Αττικής 12012/ ) και 16/03/2007 (αρ. πρωτ. ΔΑΑ 11740/ ) προσφυγές των εταιρειών «ΧΩΡΟΤΕΧΝΙΚΗ Α.Τ.Ε.» και «Α. ΚΑΠΕΤΑΝΙΔΗΣ Α.Τ.Ε.Ε.» αντίστοιχα για το ίδιο θέμα. Η εταιρεία «ΙΛΙΟΝ ΕΛΛΚΑΤ Α.Τ.Ε.» ζητά τον αποκλεισμό των εταιρειών «ΓΑΝΤΖΟΥΛΑΣ Α.Τ.Ε.Ε.», «ΑΡΧΙΚΟΝ Α.Ε.», «Κ. ΠΑΤΙΔΗΣ Α.Τ.Ε.», και «ΤΕΡΚΑΤ Α.Τ.Ε.», η εταιρεία «ΧΩΡΟΤΕΧΝΙΚΗ Α.Τ.Ε.» ζητά να επιτραπεί η συμμετοχή της στη συνέχεια του διαγωνισμού και η εταιρεία «Α. ΚΑΠΕΤΑΝΙΔΗΣ Α.Τ.Ε.Ε.» ζητά να αποκλειστούν οι εταιρείες «ΓΑΝΤΖΟΥΛΑΣ Α.Τ.Ε.Ε.», «ΑΡΧΙΚΟΝ Α.Ε.» και «ΤΕΡΚΑΤ Α.Τ.Ε.». Στις 28/03/2007 (αρ. πρωτ. ΑΣΔΑ 1145/07) η υπηρεσία αποστέλλει στην Περιφέρεια Αττικής τα στοιχεία που ζητήθηκαν καθώς και τις απόψεις της. Στις 29/03/2007 (αρ. πρωτ. ΑΣΔΑ 1162/07) η Ε.Δ.Δ. με το 5 ο Πρακτικό της αποφάσισε ομόφωνα την αποδοχή των τεχνικών προσφορών των εταιρειών «Κ. ΠΑΤΙΔΗΣ Α.Τ.Ε.», «ΓΑΝΤΖΟΥΛΑΣ Α.Τ.Ε.Ε.», «Α. ΚΑΠΕΤΑΝΙΔΗΣ Α.Τ.Ε.Ε.», «ΑΡΧΙΚΟΝ Α.Ε.», «ΤΕΡΚΑΤ Α.Τ.Ε.» και «ΙΛΙΟΝ ΕΛΛΚΑΤ Α.Τ.Ε.» K:\_transfer\_NegosVassilis\_biofial\_ doc 3\n4 Στις 04/04/2007 (αρ. πρωτ. ΑΣΔΑ 1238/07) κοινοποιήθηκε στον ΑΣΔΑ αίτηση ασφαλιστικών μέτρων του άρθρου 3 του Ν.2522/097 ενώπιον του Συμβουλίου της Επικρατείας (αρ. πρωτ. ΣτΕ 501/ ), της εταιρείας «Α. ΚΑΠΕΤΑΝΙΔΗΣ Α.Τ.Ε.Ε.» κατά της 45/ και της 55/ αποφάσεων της Ε.Ε. του ΑΣΔΑ και του υπ αριθμ 1/ Πρακτικού της Επιτροπής της Ε.Δ.Δ. με την οποία ζητεί την αναστολή εκτέλεσης των ανωτέρω πράξεων, ούτως ώστε να αποκλειστούν οι εταιρείες «ΓΑΝΤΖΟΥΛΑΣ Α.Τ.Ε.Ε.», «ΑΡΧΙΚΟΝ Α.Ε.» και «ΤΕΡΚΑΤ Α.Τ.Ε.» από τα επόμενα στάδια του διαγωνισμού και να δυνηθεί η εταιρεία να αναδειχθεί μειοδότρια του έργου. Εκδικάστηκε στις 11/06/2007 Στις 05/04/2007 (αρ. πρωτ. ΑΣΔΑ 1248/07, 1250/07) από τις εταιρείες «ΤΕΡΚΑΤ Α.Τ.Ε.» και «Κ. ΠΑΤΙΔΗΣ Α.Τ.Ε.» αντίστοιχα και στις 10/04/2007 (αρ. πρωτ ΑΣΔΑ 1262/04 και 1267/07) από τις εταιρείες «Α. ΚΑΠΕΤΑΝΙΔΗΣ Α.Τ.Ε.Ε.» και «ΙΛΙΟΝ ΕΛΛΚΑΤ Α.Τ.Ε.» υποβλήθηκαν ενστάσεις κατά του υπ αριθμ 5/ (αρ. πρωτ. ΑΣΔΑ 1162/07) Πρακτικού της Ε.Δ.Δ., με τις οποίες ζητούνταν ο αποκλεισμός των εταιρειών «Α. ΚΑΠΕΤΑΝΙΔΗΣ Α.Τ.Ε.Ε.» και «ΙΛΙΟΝ ΕΛΛΚΑΤ Α.Τ.Ε.», «ΓΑΝΤΖΟΥΛΑΣ Α.Τ.Ε.Ε.» και «ΙΛΙΟΝ ΕΛΛΚΑΤ Α.Τ.Ε.», «ΓΑΝΤΖΟΥΛΑΣ Α.Τ.Ε.Ε.», «ΑΡΧΙΚΟΝ Α.Ε.» και «ΤΕΡΚΑΤ Α.Τ.Ε.» και «ΓΑΝΤΖΟΥΛΑΣ Α.Τ.Ε.Ε.», «ΤΕΡΚΑΤ Α.Τ.Ε.», «Κ. ΠΑΤΙΔΗΣ Α.Τ.Ε.» και «ΑΡΧΙΚΟΝ Α.Ε.» αντίστοιχα. Στις 10/04/2007 (αρ. πρωτ. ΑΣΔΑ 1262/07) η εταιρεία «Α. ΚΑΠΕΤΑΝΙΔΗΣ Α.Τ.Ε.Ε» κατέθεσε ένσταση κατά του 5 ου Πρακτικού (αρ. πρωτ. ΑΣΔΑ 1162/ ) της Ε.Δ.Δ. ζητώντας να ακυρωθεί αυτή και να αποκλειστούν οι τεχνικές προσφορές των διαγωνιζόμενων εταιρειών «ΓΑΝΤΖΟΥΛΑΣ Α.Τ.Ε.Ε.», «ΑΡΧΙΚΟΝ Α.Ε.» και «ΤΕΡΚΑΤ Α.Τ.Ε.» Στις 10/04/2007 (αρ. πρωτ. ΑΣΔΑ 1267/07) η εταιρεία «ΙΛΙΟΝ ΕΛΛΚΑΤ Α.Τ.Ε.» καταθέτει και αυτή ένσταση κατά του 5 ου Πρακτικού (αρ. πρωτ. ΑΣΔΑ 1162/ ) της Ε.Δ.Δ. ζη τωντας την ακύρωση του ανωτέρω πρακτικού και τον αποκλεισμό των εταιρειών «ΓΑΝΤΖΟΥΛΑΣ ΑΤΕΕ», «ΤΕΡΚΑΤ ΑΤΕ», «Κ. ΠΑΤΙΔΗΣ ΑΤΕ» και «ΑΡΧΙΚΟΝ ΑΕ». Στις 11/04/2007 (αρ. πρωτ. ΑΣΔΑ 1280/07) κοινοποιούνται στον ΑΣΔΑ αιτήσεις ασφαλιστικών μέτρων του Ν.2522/97 ενώπιον της Επιτροπής Αναστολών του Συμβουλίου της Επικρατείας (Αρ. πρωτ. ΣτΕ 517/ ) της εταιρείας «ΙΛΙΟΝ ΕΛΛΚΑΤ Α.Τ.Ε.», με την οποία ζητείται η αναστολή εκτέλεσης της 45/ απόφασης της Ε.Ε. του ΑΣΔΑ, της 55/ απόφασης της Ε.Ε. του ΑΣΔΑ και του υπ αιθμ.1/ πρακτικού της Ε.Δ.Δ. Εκδικάστηκε στις 11/06/2007 Στις 12/04/2007 (αρ. πρωτ. ΑΣΔΑ 1290/07) κατατίθεται στον ΑΣΔΑ «εξώδικη δήλωση πρόσκληση με επιφύλαξη παντός δικαιώματος» της εταιρείας «Α. ΚΑΠΕΤΑΝΙΔΗΣ Α.Τ.Ε.Ε.» με την οποία καλείται ο ΑΣΔΑ να απέχει στην οποιαδήποτε ενέργεια που αφορά συνέχιση ή ολοκλήρωση του διαγωνισμού και ειδικώς καλεί να απέχει από την υπογραφή της σύμβασης μέχρι την εκδίκαση των από 30/03/07 (αρ. πρωτ. ΣτΕ 501)(αρ. πρωτ. ΑΣΔΑ 1238/ ) ασφαλιστικών μέτρων. Στις 18/04/2007 (αρ. πρωτ. ΑΣΔΑ 1336/07) η Ε.Δ.Δ. με το 6 ο Πρακτικό της εξετάζει τις από 05/04/2007 (αρ. πρωτ.ασδα 1248/07 και 1250/07) και τις από 10/04/2007 (αρ. πρωτ. ΑΣΔΑ1262/07 και 1267/07) ενστάσεις των εταιρειών «ΤΕΡΚΑΤ Α.Τ.Ε.», «Κ. ΠΑΤΙΔΗΣ Α.Τ.Ε.», «Α. ΚΑΠΕΤΑΝΙΔΗΣ Α.Τ.Ε.Ε.» και «ΙΛΙΟΝ ΕΛΛΚΑΤ Α.Τ.Ε.» αντίστοιχα κατά του 5 ου Πρακτικού της (Αρ. πρωτ. ΑΣΔΑ K:\_transfer\_NegosVassilis\_biofial\_ doc 4\n5 1162/ ) και αποφασίζει ομόφωνα να εισηγηθεί στην Ε.Ε. του ΑΣΔΑ την απόρριψη όλων των υποβληθεισών ενστάσεων. Στις 18/04/2007 η Ε.Ε. του ΑΣΔΑ με την 72/07 απόφασή της αποδέχεται την εισήγηση της Ε.Δ.Δ. όπως εκφράστηκε με το 6 ο Πρακτικό της (αρ. πρωτ. ΑΣΔΑ 1336/ ) και απορρίπτει όλες τις υποβληθείσες ενστάσεις κατά του 5 ου Πρακτικού της Ε.Δ.Δ. (αρ. πρωτ. ΑΣΔΑ 1162/ ) ενστάσεις (αρ. πρωτ. ΑΣΔΑ 1248/ , 1250/ , 1262/ και 1267/ ). Στις 23/04/2007 (αρ. πρωτ. ΑΣΔΑ 1413/07) κοινοποιείται στον ΑΣΔΑ η 13461/ απόφαση του Γενικού Γραμματέα Περιφέρειας Αττικής επί των προσφυγών (αρ. πρωτ. ΑΣΔΑ 1099/ , 1100/ ) κατά της 45/ απόφασης της Ε.Ε. του ΑΣΔΑ με την οποία απορρίπτονται οι προσφυγές των εταιρειών «ΙΛΙΟΝ ΕΛΛΚΑΤ Α.Τ.Ε.» και «Α. ΚΑΠΕΤΑΝΙΔΗΣ Α.Τ.Ε.Ε.», γίνεται δεκτή η προσφυγή της εταιρείας «ΧΩΡΟΤΕΧΝΙΚΗ Α.Τ.Ε.» και ακυρώνεται η υπ αριθμ. 45/ απόφαση της Ε.Ε. του ΑΣΔΑ κατά το μέρος που αποδέχεται τις ενστάσεις κατά της εταιρείας «ΧΩΡΟΤΕΧΝΙΚΗ Α.Τ.Ε.» και την αποκλείει από τη συνέχιση του διαγωνισμού. Στις 26/04/2007 η Ε.Ε. του ΑΣΔΑ με την 85/07 απόφασή της τροποποίησε την 45/ απόφασή της, σε συμμόρφωση με την 13461/ (αρ. πρωτ. ΑΣΔΑ 1413/ ) απόφαση του Γενικού Γραμματέα Περιφέρειας Αττικής, όπως προβλέπεται από το άρθρο 154/ του Ν. 3463/06 και αποδέχτηκε τη συμμετοχή της εταιρείας «ΧΩΡΟΤΕΧΝΙΚΗ Α.Τ.Ε.» στη συνέχιση του διαγωνισμού. Στις 02/05/2007 (αρ. πρωτ. 1496/07) κοινοποιείται στον ΑΣΔΑ αίτηση ασφαλιστικών μέτρων του Ν.2522/97 ενώπιον της Επιτροπής Αναστολών του Συμβουλίου της Επικρατείας της εταιρείας «ΙΛΙΟΝ ΕΛΛΚΑΤ Α.Τ.Ε.» (αρ. πρωτ. ΣτΕ 641/ ) κατά της 13461/ (αρ. πρωτ. 1413/ ) απόφασης του Γενικού Γραμματέα Περιφέρειας Αττικής με την οποία ζητείται η αναστολή εκτέλεσής της. Εκδικάστηκε στις 11/06/2007. Στις 02/05/2007 (αρ. πρωτ. ΑΣΔΑ 1498/07) κατατίθεται στον ΑΣΔΑ από την εταιρεία «Α. ΚΑΠΕΤΑΝΙΔΗΣ Α.Τ.Ε.Ε.» προσφυγή του άρθρου 3 του Ν.2522/97 κατά της 72/ απόφασης της Ε.Ε. του ΑΣΔΑ και του 5 ου Πρακτικού της Ε.Δ.Δ. (αρ. πρωτ. ΑΣΔΑ 1162/ ) με την οποία ζητείται να ακυρωθεί η 72/07 απόφαση της Ε.Ε. του ΑΣΔΑ κατά το μέρος που απορρίπτει την από 10/04/2007 (αρ. πρωτ ΑΣΔΑ 1262/07) ένστασή της κατά των εταιρειών «ΓΑΝΤΖΟΥΛΑΣ Α.Τ.Ε.Ε.», «ΑΡΧΙΚΟΝ Α.Ε.» και «ΤΕΡΚΑΤ Α.Τ.Ε.». Στις 02/05/2007 (Αρ. πρωτ. ΑΣΔΑ 1499/07) κατατίθεται στον ΑΣΔΑ από την εταιρεία «Α. ΚΑΠΕΤΑΝΙΔΗΣ Α.Τ.Ε.Ε.» προσφυγή του άρθρου 3 του Ν.2522/97 κατά της 85/ απόφασης της Ε.Ε. του ΑΣΔΑ με την οποία ζητείται να ακυρωθεί η ανωτέρω απόφαση κατά το μέρος που τροποποιεί την 45/ απόφασης της Ε.Ε. του ΑΣΔΑ και κάνει δεκτή την προσφορά της εταιρείας «ΧΩΡΟΤΕΧΝΙΚΗ Α.Τ.Ε.» στα επόμενα στάδια του διαγωνισμού. Στις 02/05/2007 (αρ. πρωτ. ΑΣΔΑ 1500/07) η εταιρεία «ΙΛΙΟΝ ΕΛΛΚΑΤ Α.Τ.Ε.» κατέθεσε στον ΑΣΔΑ προσφυγή του άρθρου 3 του Ν.2522/97 κατά της απόφασης 72/ της Ε.Ε. του ΑΣΔΑ ζητώντας να ακυρωθεί αυτή και να γίνει δεκτή η από 10/04/2007 (αρ. πρωτ. ΑΣΔΑ 1267/07) ένστασή της και να K:\_transfer\_NegosVassilis\_biofial\_ doc 5\n6 αποκλειστούν από τον διαγωνισμό οι εταιρείες «ΓΑΝΤΖΟΥΛΑΣ Α.Τ.Ε.Ε.», «ΤΕΡΚΑΤ Α.Τ.Ε.», «Κ ΠΑΤΙΔΗΣ Α.Τ.Ε.» και «ΑΡΧΙΚΟΝ Α.Ε.» Στις 02/05/2007 (αρ. πρωτ. ΑΣΔΑ 1501/07) η ανωτέρω εταιρεία κατέθεσε και άλλη προσφυγή του άρθρου 3 του Ν.2522/97 κατά της απόφασης 85/ της Ε.Ε. του ΑΣΔΑ, να ακυρωθεί αυτή και να αποκλειστεί από τη συνέχεια του διαγωνισμού η εταιρεία «ΧΩΡΟΤΕΧΝΙΚΗ Α.Τ.Ε.» Στις 03/05/2007 η Ε.Δ.Δ. με το 8 ο Πρακτικό της (αρ. πρωτ. ΑΣΔΑ 1548/07) κι αφού έλαβε υπόψη της την 85/ απόφαση της Ε.Ε. του ΑΣΔΑ για τη συνέχιση της συμμετοχής της εταιρείας «ΧΩΡΟΤΕΧΝΙΚΗ Α.Τ.Ε.» στη διαδικασία του διαγωνισμού, αποσφράγισε τον φάκελο της Τεχνικής Προσφοράς της ανωτέρω εταιρείας και μετά από λεπτομερή καταγραφή των παρεχόμενων στοιχείων αποφάσισε ομόφωνα την αποδοχή της. Στις 04/05/2007 (αρ. πρωτ. ΑΣΔΑ 1578/07) κοινοποιήθηκε στον ΑΣΔΑ αίτηση ασφαλιστικών μέτρων ενώπιον του ΣτΕ (αρ. πρωτ. ΣτΕ 696/ ) της εταιρείας «Α. ΚΑΠΕΤΑΝΙΔΗΣ Α.Τ.Ε.Ε.» κατά της 85/ και της 13461/ (αρ. πρωτ. ΑΣΔΑ 1413/ ) απόφασης του Γενικού Γραμματέα Περιφέρειας Αττικής με την οποία ζητά την αναστολή της εκτέλεσης των ανωτέρω. Εκδικάστηκε στις 11/06/2007. Στις 08/05/2007 η Ε.Ε. του ΑΣΔΑ με την 94/07 απόφασή της απέρριψε τις προσφυγές των εταιρειών «Α. ΚΑΠΕΤΑΝΙΔΗΣ Α.Τ.Ε.Ε.» (Αρ. πρωτ. 1498/ ) και «ΙΛΙΟΝ ΕΛΛΚΑΤ Α.Τ.Ε.» (αρ. πρωτ. 1500/ ) κατά της 72/ απόφασης της Ε.Ε. του ΑΣΔΑ. Στις 08/05/2007 η Ε.Ε. του ΑΣΔΑ με την 95/07 απόφασή της απέρριψε τις προσφυγές των εταιρειών «Α. ΚΑΠΕΤΑΝΙΔΗΣ Α.Τ.Ε.Ε.» (αρ. πρωτ. ΑΣΔΑ 1499/ ) και «ΙΛΙΟΝ ΕΛΛΚΑΤ Α.Τ.Ε.» (αρ. πρωτ. 1051/ ) κατά της απόφασης 85/ της Ε.Ε. του ΑΣΔΑ. Στις 10/05/2007 (αρ.πρωτ. ΑΣΔΑ 1659/07) κοινοποιήθηκε στον ΑΣΔΑ προσωρινή διαταγή του Προέδρου του Δ Τμήματος του ΣτΕ για την μη έκδοση πράξης κατακυρώσεως του διαγωνισμού μέχρι την έκδοση απόφασης της Επιτροπής Αναστολών του ΣτΕ επί της εκκρεμούσης αίτησης ασφαλιστικών μέτρων. Στης 14/05/2007 (αρ. πρωτ. ΑΣΔΑ 1720/07) διαβιβάστηκε στον ΑΣΔΑ από την Περιφέρεια Αττικής η από 07/05/2007 (αρ. πρωτ. ΔΑΑ 17058/07) προσφυγή της εταιρείας «Κ. ΠΑΤΙΔΗΣ Α.Τ.Ε.Ε.» κατά της 72/ απόφασης της Ε.Ε. του ΑΣΔΑ ενώπιον του Γενικού Γραμματέα Περιφέρειας Αττικής με την οποία ζητά να ακυρωθεί η ανωτέρω απόφαση και να αποκλειστούν από το διαγωνισμό οι εταιρείες «ΓΑΝΤΖΟΥΛΑΣ Α.Τ.Ε.Ε.» και «ΙΛΙΟΝ ΕΛΛΚΑΤ Α.Τ.Ε.». Στις 14/05/2007 (αρ. πρωτ. ΑΣΔΑ 1725/07) η εταιρεία «Α. ΚΑΠΕΤΑΝΙΔΗΣ Α.Τ.Ε.Ε.» καταθέτει ένσταση κατά του 8 ου Πρακτικού της Ε.Δ.Δ. (αρ. πρωτ. ΑΣΔΑ 1548/ ) με την οποία ζητά να ακυρωθεί το ανωτέρων πρακτικό και να αποκλειστεί η τεχνική προσφορά της εταιρείας «ΧΩΡΟΤΕΧΝΙΚΗ Α.Τ.Ε.» Στις 14/05/2007 (αρ. πρωτ. ΑΣΔΑ 1727/07) η εταιρεία «ΙΛΙΟΝ ΕΛΛΚΑΤ Α.Τ.Ε.» καταθέτει ένσταση κατά του 8 ου Πρακτικού της Ε.Δ.Δ. (αρ. πρωτ. ΑΣΔΑ 1548/ ) με την οποία ζητά την ακύρωση του ανωτέρω πρακτικού και τον αποκλεισμό της εταιρείας «ΧΩΡΟΤΕΧΝΙΚΗ Α.Τ.Ε.». K:\_transfer\_NegosVassilis\_biofial\_ doc 6\n7 Στις 18/05/2007 (αρ. πρωτ. ΑΣΔΑ 1807/07) η Ε.Δ.Δ. με το 10 ο Πρακτικό της εισηγείται ομόφωνα στην Ε.Ε. του ΑΣΔΑ την απόρριψη των αρ.πρωτ. ΑΣΔΑ 1727/14/05/07 και 1725/ ενστάσεων κατά του 8 ου πρακτικού της (αρ. πρωτ. 1548/ ) Στις 18/05/2007 η Ε.Ε. του ΑΣΔΑ με την 97/07 απόφασή της και αφού πήρε υπόψη της το 10 ο πρακτικό της Ε.Δ.Δ. (Αρ. Πρωτ. ΑΣΔΑ 1807/ ) ομόφωνα απορρίπτει τις ενστάσεις κατά του 8 ου πρακτικού της Ε.Δ.Δ.(αρ. πρωτ. ΑΣΔΑ 1548/ ) Στις 29/05/2007 (αρ. πρωτ. ΑΣΔΑ 1974/07) κοινοποίησε στον ΑΣΔΑ αίτηση ασφαλιστικών μέτρων του Ν.2522/97 ενώπιον της Επιτροπής Αναστολών του ΣτΕ (αρ. πρωτ ΣτΕ 830/ ) της εταιρείας «ΙΛΙΟΝ ΕΛΛΚΑΤ Α.Τ.Ε.», κατά των 85/ και 95/ αποφάσεων της Ε.Ε. του ΑΣΔΑ με την οποία ζητείται η αναστολή της εκτέλεσης και της ισχύος της και να αποκλειστεί από το διαγωνισμό η εταιρεία «ΧΩΡΟΤΕΧΝΙΚΗ Α.Τ.Ε.». Εκδικάστηκε στις 11/06/2007. Στις 30/05/2007 (αρ. πρωτ. ΑΣΔΑ 1999/07) κατατέθηκε προσφυγή του άρθρο 3 του Ν.2522/97 από την εταιρεία «Α. ΚΑΠΕΤΑΝΙΔΗΣ Α.Τ.Ε.Ε.» κατά της 97/ απόφαση της Ε.Ε. του ΑΣΔΑ με την οποία ζητείται η ανάκληση της ανωτέρω απόφασης. Στις 30/05/2007 (αρ. πρωτ. ΑΣΔΑ 2002/07) κοινοποιήθηκε στον ΑΣΔΑ αίτηση ασφαλιστικών μέτρων του άρθρου 3 του Ν.2522/97 ενώπιον του ΣτΕ της εταιρείας «Α. ΚΑΠΕΤΑΝΙΔΗΣ Α.Τ.Ε.Ε.» (αρ. πρωτ. ΣτΕ 835/ ) κατά των 85/ και 95/ αποφάσεων της Ε.Ε. του ΑΣΔΑ, με την οποία αιτείται να ανασταλεί η εκτέλεση των ανωτέρω αποφάσεων και να αποκλειστεί η εταιρεία «ΧΩΡΟΤΕΧΝΙΚΗ Α.Τ.Ε.» από τα επόμενα στάδια του διαγωνισμού. Εκδικάστηκε στις 11/06/2007. Στις 30/05/2007 η Ε.Ε. του ΑΣΔΑ με την 109/07 απόφασή της απέρριψε την 1994/ προσφυγή της εταιρείας «Α. ΚΑΠΕΤΑΝΙΔΗΣ Α.Τ.Ε.Ε.» κατά της 97/ απόφασης της Ε.Ε. του ΑΣΔΑ. Στις 08/06/2007 (αρ. πρωτ. ΑΣΔΑ 2153/07) κοινοποιήθηκε στον ΑΣΔΑ αίτηση ασφαλιστικών μέτρων του Ν.2522/97 ενώπιον της Επιτροπής Αναστολών του ΣτΕ της εταιρείας «ΙΛΙΟΝ ΕΛΛΚΑΤ Α.Τ.Ε.» (αρ. πρωτ. ΣτΕ 831/ ) κατά της 72/ , 94/ και του 5 ου Πρακτικού της ΕΔΔ(αρ. πρωτ. ΑΣΔΑ 1162/ ) και ζητά να ανασταλεί η εκτέλεση και η ισχύς των ανωτέρω και να αποκλειστούν από τη συνέχιση του διαγωνισμού οι εταιρείες «ΓΑΝΤΖΟΥΛΑΣ ΑΤΕΕ», «ΑΡΧΙΚΟΝ ΑΕ», «Κ. ΠΑΤΙΔΗΣ» ΚΑΙ «ΤΕΡΚΑΤ ΑΤΕ». Δικάσιμη ορίστηκε η 12/07/2007. Στις 11/06/2007 πραγματοποιήθηκε η συζήτηση στο Δ τμήμα του ΣτΕ επί των κάτωθι αιτήσεων ασφαλιστικών μέτρων: - αρ. πρωτ ΣτΕ 517/ (αρ. πρωτ. ΑΣΔΑ 1280/ ) της εταιρείας «ΙΛΙΟΝ ΕΛΛΚΑΤ ΑΤΕ» κατά των αποφάσεων 45/ και 55/ αποφάσεων της Ε.Ε. του ΑΣΔΑ - αρ. Πρωτ ΣτΕ696/ (αρ. πρωτ. ΑΣΔΑ 1578/ ) της εταιρείας «Α. ΚΑΠΕΤΑΝΙΔΗΣ ΑΤΕΕ» κατά της απόφασης 85/ της Ε.Ε. του ΑΣΔΑ και της 13461/ (αρ. πρωτ. ΑΣΔΑ 1413/ ) απόφασης του Γενικού Γραμματέα Περιφέρειας Αττικής. - αρ. πρωτ. ΣτΕ 830/ (αρ. πρωτ. ΑΣΔΑ 1974/ ) της εταιρείας «ΙΛΙΟΝ ΕΛΛΚΑΤ ΑΤΕ» κατά των 85/ και 95/ αποφάσεων της Ε.Ε. του ΑΣΔΑ K:\_transfer\_NegosVassilis\_biofial\_ doc 7\n8 - αρ. πρωτ. ΣτΕ 835/ (αρ. πρωτ. ΑΣΔΑ 2002/ ) της εταιρείας «Α. ΚΑΠΕΤΑΝΙΔΗΣ ΑΤΕΕ» κατά των 85/ και 95/ αποφάσεων της Ε.Ε. του ΑΣΔΑ - αρ. πρωτ. ΣτΕ 501/ (αρ. πρωτ. ΑΣΔΑ 1238/ ) της εταιρείας «Α. ΚΑΠΕΤΑΝΙΔΗΣ ΑΤΕΕ» κατά των 45/ και 55/ αποφάσεων της Ε.Ε. του ΑΣΔΑ - αρ. πρωτ. ΣτΕ 641// (αρ. πρωτ. ΑΣΔΑ 1496/ ) της εταιρείας «ΙΛΙΟΝ ΕΛΛΚΑΤ ΑΤΕΕ» κατά της 13461/ (αρ. πρωτ. ΑΣΔΑ 1413/ ) απόφασης του Γενικού Γραμματέα Περιφέρειας Αττικής Εκκρεμεί η έκδοση της απόφασης επί των αιτήσεων αυτών. Στις 12/06/2007 (αρ. πρωτ. ΑΣΔΑ 2186/07) ο Γενικός Γραμματέας Περιφέρειας Αττικής με την 19275/ απόφασή του αποδέχεται εν μέρει την προσφυγή της εταιρείας «Κ. ΠΑΤΙΔΗΣ Α.Τ.Ε.Ε.» και ακυρώνει την 072/ απόφαση της Ε.Ε. του ΑΣΔΑ.. Η 072/07 απόφαση αφορά τις εταιρείες «Κ. ΠΑΤΙΔΗΣ Α.Τ.Ε.», «ΓΑΝΤΖΟΥΛΑΣ Α.Τ.Ε.Ε.», «Α. ΚΑΠΕΤΑΝΙΔΗΣ Α.Τ.Ε.Ε.», «ΑΡΧΙΚΟΝ Α.Ε.», «ΤΕΡΚΑΤ Α.Τ.Ε.» και «ΙΛΙΟΝ ΕΛΛΚΑΤ Α.Τ.Ε.». Η 097/07 απόφαση αφορά, για το ίδιο θέμα, την εταιρεία «ΧΩΡΟΤΕΧΝΙΚΗ Α.Τ.Ε.». Κατόπιν των ανωτέρω κι έχοντας υπόψη τις διατάξεις του άρθρου 154 του Ν. 3463/2006 προτείνω σήμερα να ακυρώσουμε τις 072/ και 097/ αποφάσεις της Ε.Ε. του ΑΣΔΑ και να αναπέμψουμε το θέμα στην Επιτροπή Διεξαγωγής της Δημοπρασίας ώστε να προχωρήσει σύμφωνα με τα όσα αναφέρονται στην με αριθμό 19275/ (αρ. πρωτ. ΑΣΔΑ 2186/ ) απόφαση του Γενικού Γραμματέα Περιφέρειας Αττικής. Η Ε.Ε του ΑΣΔΑ αφού έλαβε υπόψη τις διατάξεις του Ν.3463 (Φ.Ε.Κ Α 114/06), του Ν.1418/84, Ν.2522/97, Ν.3263/04, Ν.3518/06, Υ.Α.Δ15/οικ/24298, Π.Δ.609/85, όπως ισχύουν, την 07/007απόφαση του Δ.Σ. (περί εκχώρησης αρμοδιοτήτων του στην Ε.Ε ) την 13/06 απόφαση του Δ.Σ. για την κατάρτιση του Τεχνικού Προγράμματος 2007, την 14/06 απόφαση του Δ.Σ του ΑΣΔΑ με την οποία ψηφίσθηκε ο προϋπολογισμός οικονομικού έτους 2007, την 01/07 απόφαση του Δ.Σ., που αφορά την 1 η τροποποίηση του Τεχνικού Προγράμματος καθώς και την 02/07 απόφαση του Δ.Σ., που αφορά την 1 η Αναμόρφωση του προϋπολογισμού οικονομικού έτους 2007, την εισήγηση του Προέδρου και μετά από διαλογική συζήτηση ΑΠΟΦΑΣΙΖΕΙ ΟΜΟΦΩΝΑ Ακυρώνει τις 072/ και 097/ αποφάσεις της Ε.Ε. του ΑΣΔΑ και αναπέμπει το θέμα στην Επιτροπή Διεξαγωγής της Δημοπρασίας ώστε να προχωρήσει σύμφωνα με τα όσα αναφέρονται στην με αριθμό 19275/ (αρ. πρωτ. ΑΣΔΑ 2186/ ) απόφαση του Γενικού Γραμματέα Περιφέρειας Αττικής K:\_transfer\_NegosVassilis\_biofial\_ doc 8\n9 Η απόφαση αυτή πήρε αριθμό 142/07 των αποφάσεων της Ε.Ε. του ΑΣΔΑ Ο Πρόεδρος Λάμπρος Μίχος Η Εκτελεστική Επιτροπή Τα Μέλη Θεόδωρος Αρβανίτης -Αντιπρόεδρος Νικήτας Καμαρινόπουλος - Μέλη Φώτης Μαρκόπουλος Ιωάννης Μελάς Νίκος Σαράντης Κωνσταντίνος Χριστόπουλος Ακριβές Αντίγραφο Περιστέρι, 04/07/2007 Ο Πρόεδρος του ΑΣΔΑ Λάμπρος Σπ. Μίχος K:\_transfer\_NegosVassilis\_biofial\_ doc 9


Ο ΕΚΑΤΟΝΤΑΕΤΗΣ ΠΟΛΕΜΟΣ-ΙΩΑΝΝΑ ΤΗΣ ΛΩΡΑΙΝΗΣ - Cahier de Français\nΟ Εκατονταετής Πόλεµος, ένας πόλεµος που για την ιστορική ακρίβεια διήρκεσε 116 χρόνια, υπήρξε ίσως ο µεγαλύτερος σε διάρκεια στην ιστορία της ανθρωπότητας. Η διαµάχη αυτή ξεκίνησε από µια απλή διαφωνία περί διαδοχής και εξελίχθηκε σε έναν µακροχρόνιο γαλλο-αγγλικό πόλεµο που διήρκεσε από το 1337 µέχρι το 1453. Στον πόλεµο αυτό αναδείχθηκαν τα νέα συστήµατα στρατιωτικής σύνθεσης και στρατιωτικού εξοπλισµού καθώς και µια µοναδική ιστορική µορφή, αυτή της δεκαεπτάχρονης Ιωάννας της Λωραίνης.\nLa bataille de Crécy (1346) , par Jean Froissart, enluminures issues de l'ouvrage Chroniques, Paris, France, XV°siècle.\nΚατά τη διάρκεια του Μεσαίωνα και για να αποφευχθεί η αβεβαιότητα της διαδοχής στο θρόνο, καθιερώθηκε η νοµική κατοχύρωση της κληρονοµικής µοναρχίας. Το βασίλειο µεταβιβαζόταν στο νόµιµο κληρονόµο και µε αυτό τον τρόπο δεν υπήρχε κενό εξουσίας. «Ο βασιλεύς απέθανε, ζήτω ο βασιλεύς», έλεγαν χαρακτηριστικά οι νοµοµαθείς, επιβεβαιώνοντας ξεκάθαρα την αρχή, σύµφωνα µε την οποία µετά τον θάνατο ενός µονάρχη την εξουσία αναλάµβανε αυτόµατα ο διάδοχός του.\nΑφορμές και αιτίες του πολέμου\nΌλα άρχισαν όταν το 1328 ο βασιλιάς της Γαλλίας Κάρολος ο Δ’, γιος του Φιλίππου του Ωραίου, πέθανε άτεκνος. Το γαλλικό θρόνο διεκδίκησε τότε ο βασιλιάς της Αγγλίας Εδουάρδος Γ’, γιος της Ισαβέλλας της Γαλλίας, αδελφής του Καρόλου Δ', που σύµφωνα µε τη µεσαιωνική νοµοθεσία, ήταν η καθ’ όλα νόµιµη διάδοχος του θρόνου. Οι Γάλλοι όμως δεν ήθελαν η χώρα τους να υπαχθεί στον βασιλιά της Αγγλίας, έτσι επικαλέστηκαν το Σαλικό δίκαιο, που απέκλειε τις γυναίκες από τη διαδοχή.\nΤο θρόνο, τελικά, πήρε ο Φίλιππος Βαλουά, ο πλησιέστερος εξάδελφός τους, ο οποίος και ανακηρύχθηκε αµέσως βασιλιάς, ως Φίλιππος ΣΤ’ (1328-1350), και ίδρυσε τη βασιλική δυναστεία των Βαλουά.\nΌμως το 1337 ο βασιλιάς της Αγγλίας Εδουάρδος Γ', εγγονός του Φιλίππου του Ωραίου, διακήρυξε τα δικαιώματά του στο θρόνο της Γαλλίας.\nΒέβαια υπήρχαν και σοβαρότεροι λόγοι, όπως η επιδίωξη της Γαλλίας να απομακρύνει τους Άγγλους από την Ακουιτανία αλλά και η επιδίωξη της Αγγλίας να εξασφαλίσει την κατάκτηση της Νορμανδίας, του Ανζού και άλλων περιοχών. Και τα δύο κράτη επίσης επιδίωκαν την κυριαρχία στην πλούσια περιοχή της Φλάνδρας.\nΤην εποχή εκείνη το βασίλειο της Γαλλίας αριθμούσε δεκαπέντε εκατοµµύρια κατοίκους και ήταν το πιο πυκνοκατοικηµένο κράτος της Ευρώπης. Από την άλλη µεριά, η Αγγλία είχε µόνο τέσσερα εκατοµµύρια. Τη Γαλλία, όμως, την υπεράσπιζε ένας αρχαϊκός στρατός οπλισμένων ιπποτών, οι οποίοι δεν μπορούσαν να αντιμετωπίσουν τον υπερσύχρονο στρατό των Άγγλων. Έτσι, οι Βαλουά υπέστησαν μια σειρά από οδυνηρές ήττες (το 1346 στο Κρεσύ και το 1356 στο Πουατιέ), οι οποίες αποδυνάμωσαν τελείως τη γαλλική ιπποσύνη. Αργότερα, ο Κάρολος Ε’ της δυναστείας των Βαλουά μαζί με τον στρατηγό Ντυ Γκεκλέν άλλαξαν τη σε βάρος της Γαλλίας κατάσταση. Ωστόσο, και πάλι τα πράγματα άλλαξαν όταν στον θρόνο ανέβηκε ο Κάρολος Στ’, που ήταν σχιζοφρενής. Έτσι, η βουργουνδική αριστοκρατία, η οποία δεν χαρακτηριζόταν για τα πατριωτικά της αισθήματα, προτίμησε να συμμαχήσει με τους πέραν της Μάγχης εχθρούς της Γαλλίας, τους Άγγλους. Στις 25 Οκτωβρίου του 1415, οι τελευταίοι ιππότες που έμειναν πιστοί στους Βαλουά συνετρίβησαν στο Αζενκούρ.\nΜετά τη συντριβή των Γάλλων στο Αζενκούρ ακολούθησε η συνθήκη του Τρουά (1420) . Σύμφωνα μ' αυτήν, η κόρη του Γάλλου βασιλιά δόθηκε ως νύφη στον βασιλιά Ερρίκο Ε΄ της Αγγλίας. Παράλληλα δινόταν στο σύζυγό της η ολοκληρωτική κατοχή της Νορμανδίας και της Ακουιτανίας και το δικαίωμα του να είναι διάδοχος στο Γαλλικό στέμμα μετά το θάνατο του Καρόλου ΣΤ', ενώνοντάς το με την Αγγλία σε μία μοναρχία. Ο νόμιμος Γάλλος διάδοχος Κάρολος Ζ' κηρύχθηκε νόθος και κατέφυγε στον Λίγηρα.\nΤο πλουσιότερο τμήμα της Γαλλίας, από τον Σομ μέχρι και τον Λίγηρα, βρέθηκε υπό την κατοχή των Άγγλων, ενώ η Βουργουνδία παρέμεινε αυτόνομη. Αυτή η διαμορφωθείσα πραγματικότητα δεν ήταν καθόλου αρεστή στην κοινή γνώμη, και η καρδιά των απλών ανθρώπων άρχισε να «πάλλεται γαλλικά»! Το λάθος των Άγγλων διεκδικητών του θρόνου ήταν ότι δεν έλαβαν υπ’ όψιν τους αυτή την εμφάνιση και εξάπλωση του πατριωτικού αισθήματος.\n Αυτόν τον νέο εθνικό πατριωτισμό εξέφρασε η Ιωάννα της Λωραίνης.\nLe roi Charles VII -ο βασιλιάς Κάρολος 7ος\nΙωάννα της Λωραίνης - Jeanne d'Arc\nΑγία της Καθολικής Εκκλησίας, εθνική ηρωίδα και προστάτιδα της Γαλλίας. Η Ζαν Ντ’ Αρκ (Jeanne d'Arc), γνωστότερη στην Ελλάδα ως Ιωάννα της Λοραίνης, γεννήθηκε το 1412 στο χωριό Ντονρεμύ της βορειοανατολικής Γαλλίας, στα σύνορα της Καμπανίας και της Λορένης. Μεγάλωσε στο αγρόκτημα της οικογένειάς της, χωρίς να μάθει ποτέ γραφή και ανάγνωση.\nΉταν μόλις 12 ετών όταν άρχισε για πρώτη φορά ν’ ακούει φωνές, που την καλούσαν να σώσει τη Γαλλία από τη διάλυση. Όπως υποστήριζε, είχε Θεία αποστολή να απελευθερώσει τη χώρα της από τους Άγγλους και να βοηθήσει τον διάδοχο του γαλλικού χρόνου, Κάρολο, να στεφθεί βασιλιάς. Ήταν τα χρόνια του Εκατονταετούς Πολέμου Αγγλίας-Γαλλίας, με τις γαλλικές δυνάμεις να γνωρίζουν συντριπτικές ήττες.\nΗ Jeanne d'Arc σε μινιατούρα της εποχής\nΤο 1429, κατά τη διάρκεια του Εκατονταετούς πολέμου, οι Άγγλοι, με τη βοήθεια των συμμάχων τους από τη Βουργουνδία, κατέλαβαν το Παρίσι και όλες τις γαλλικές περιοχές της βόρειας Γαλλίας. Η αντίσταση που συνάντησαν ήταν ελάχιστη, λόγω της έλλειψης ηγεσίας και της ηττοπάθειας που διακατείχε τους Γάλλους την εποχή εκείνη.\nΟ Ερρίκος Ε' της Αγγλίας απαιτούσε το γαλλικό θρόνο.\nΠαρότι αρχικά δεν την έπαιρνε κανένας στα σοβαρά, η Ζαν Ντ’ Αρκ επέμεινε και τελικά -με τη βοήθεια και κάποιων θεϊκών σημαδιών- κατάφερε να πείσει τον Κάρολο να της δώσει στρατεύματα για ν’ αντιμετωπίσει τον εχθρό. Στη μάχη της Ορλεάνης το Μάιο του 1429 πέτυχε μια θαυμαστή νίκη έναντι των Άγγλων εισβολέων, τους οποίους συνέχισε να καταδιώκει κατά μήκος της Λοραίνης. Η φήμη της έγινε τόσο τρομακτική, ώστε συχνά οι εχθροί τρέπονταν σε φυγή πριν ακόμα πολεμήσουν. Οι Γάλλοι νικούσαν παντού, έδιωξαν τους Άγγλους από τη χώρα (εκτός απ’ το Καλέ, στην παραλία της Μάγχης).\nΟδηγεί το στρατό στην πολιορκία της Ορλεάνης\nΣτις 17 Ιουλίου 1429, ο Κάρολος στέφθηκε βασιλιάς της Γαλλίας, ως Κάρολος Ζ’. Κατά την ενθρόνιση, στη Ζαν Ντ’ Αρκ δόθηκε μία τιμητική θέση δίπλα στον βασιλιά, ενώ αργότερα της απονεμήθηκε κι ένας τίτλος ευγενείας για τις υπηρεσίες της στη χώρα.\nΈνα χρόνο αργότερα συνελήφθη από τους Βουργούνδιους, οι οποίοι πολεμούσαν στο πλευρό των Βρετανών, ενώ υπερασπιζόταν την Καμπανία, κοντά στο Παρίσι. Πωλήθηκε στους Άγγλους και δικάστηκε από εκκλησιαστικό δικαστήριο ως μάγισσα και αιρετική. Κύριο επιχείρημα υπήρξε η ανδρική ενδυμασία της, κάτι που θεωρείτο έγκλημα ενάντια στο Θεό. Καταδικάστηκε σε θάνατο και στις 30 Μαΐου 1431 κάηκε στην πυρά στην πόλη Ρουέν.\nΤο 1456 η υπόθεση επανεξετάστηκε και το δικαστήριο την έκρινε αθώα. Το 1909 η Ζαν Ντ’ Αρκ οσιοποιήθηκε από τη Ρωμαιοκαθολική Εκκλησία και το 1920 ανακηρύχθηκε Αγία από τον Πάπα Βενέδικτο τον 15o. Η μνήμη της τιμάται τη δεύτερη Κυριακή του Μαΐου, επέτειο της απελευθέρωσης της Ορλεάνης.\nΗ είσοδος στην Ορλεάνη\nΗ αγία πολεμίστρια έμελλε να γίνει συνώνυμο με το πνεύμα ενός λαού, με τα σύμβολά της να μετατρέπονται σε σύμβολα ενός έθνους σε κάθε κατοπινή πολεμική πρόκληση που αντιμετώπισε.\nΑκόμα και κατά τη διάρκεια του Β' Παγκοσμίου Πολέμου, ο στρατηγός Σαρλ ντε Γκολ χρησιμοποίησε το σύμβολό της, τον Σταυρό της Λωραίνης, ως σύμβολο της ελεύθερης Γαλλίας...\nΟ θάνατος στην πυρά


13/08/2019, 08:10 18\nΣε άλλο βίντεο φαίνονται περαστικοί να επιτίθενται στον δράστη και να τον ακινητοποιούν χρησιμοποιώντας καρέκλες και... καφάσια ενώ στα χέρια του άνδρα είναι εμφανή τα σημάδια από αίμα.\nΔύο από τους πολίτες που εξουδετέρωσαν τον αγνώστων στοιχείων —μέχρι στιγμής— δράστη ήταν Βρετανοί. Ο Πολ Ο'Σόνεσι και ο αδερφός του Λουκ από το Μάντσεστερ περιέγραψαν ότι ήταν στο γραφείο τους όταν είδαν τον άνδρα να κρατάει μαχαίρι και αποφάσισαν να αναλάβουν δράση μαζί με άλλους δύο συναδέλφους τους.\nΕχετε κόψει σχόλιά μου κατ'επανάληψη...Δεν καταλαβαίνω σε τι ενοχλούν...\nΧάθηκε ο κόσμος\nνα λέει το "Αλλάχ Ακμπαρ" και να μοιράζει τριαντάφυλλα στις γυναίκες ; Μόλις βαράει κόκκινο η τρέλλα τους , τότε τον θυμούνται το Θεό !\nΑν ήταν γκέι, οροθετικός και τοξικομανής, θα αντιδρούσε η ελληνική ΛΟΑΤΚΙ κοινότητα και θα είχαν συλληφθεί όλοι όσοι εμπλέκονται στην ακινητοποίησή του.\nEίναι καλοδεχούμενος αν επιλέξει την Ελλάδα για χώρα παραμονής του! Εμείς σαν ΝΔ υποσχόμαστε ότι θα φτιάξουμε στους ισλαμιστές μετανάστες όσα περισσότερα τεμένη μπορούμε!\nΟννεδιτάκο, πάντως καλύτερα να σου την πέσει αυτός παρά οι αρρωστημένοι φασιστοειδείς που θερίζουν κόσμο σε ΗΠΑ, Ευρώπη και Ωκεανία τους τελευταίους μήνες.\nΕργάζομαι ένα τετράγωνο από το σημείο που έγινε η σύλληψη κι ήμουν εκεί μισή ώρα πριν το περιστατικό. Το άτομο είναι ψυχικά διαταραγμένο, δεν ήταν τρομοκράτης κι ας είπε Αλλαχ και μπιραλαχ. Επικίνδυνος, ναι, τρομοκράτης, όχι.\nΣου έθιξαν το λεχρίτη?\nΘα καλοπεράσει στις φυλακές πες του.\nΚαι εγώ εργαζόμουν στο CBD την εποχή του Lindt. Για πες και αυτός δεν είχε σχέση με Ισλάμ?\nΞέφυγε από το άλλο άρθρο\nΑυτός με το μαχαίρι και το καφάσι καπακωμένο στο κεφάλι του ξέφυγε μάλλον από το άλλο άρθρο με τους πιο ηλίθιους εγκληματίες που έχουν καταγράφει στην ιστορία.\nΆλλος ένας φιλήσυχος μωαμεθανός... α, ξέχασα, ήταν άρρωστος.\nΟΛΑ ΤΑ ΚΑΘΑΡΜΑΤΑ ΗΡΘΑΝ ΣΤΙΣ ΧΩΡΕΣ ΜΑΣ\nΚΑΙ ΑΝΤΙ ΝΑ ΕΝΣΩΜΑΤΩΘΟΥΝ ΘΕΛΟΥΝ ΜΕ ΤΗΝ ΒΙΑ ΝΑ ''ΠΡΟΣΚΥΝΗΣΟΥΜΕ'' ΤΙΣ ΑΠΟΨΕΙΣ ΤΟΥΣ .ΣΕ ΑΥΤΟ ΦΤΑΙΝΕ ΟΛΟΙ ΟΙ ΑΡΧΗΓΟΙ ΑΥΤΩΝ ΤΩΝ ΚΡΑΤΩΝ ΠΟΥ ΔΕΝ ΑΠΕΛΑΥΝΟΥΝ ΟΣΟΥΣ ΔΕΝ ΘΕΛΟΥΝ ΝΑ ΣΥΜΒΑΔΙΣΟΥΝ ΜΕ ΤΟΝ ΠΟΛΙΤΙΣΜΟ ΚΑΙ ΚΟΥΛΤΟΥΡΑ TOY KΡΑΤΟΥΣ ΥΠΟΔΟΧΗΣ . ΑΡΚΕΤΑ ΤΟΥΣ ΑΝΕΧΘΗΚΑΤΕ .\nΑυτό ακριβώς. Αν τους ενδιαφέρει η επιβίωση τους στα σοβαρά θα πρέπει να εναρμονιστούν με τον τρόπο ζωής της χώρας που τους φιλοξενεί. Αλλά οι περισσότεροι έχουν άλλο σκοπό. Γιατί δεν πάνε σε άλλες μουσουλμανικές χώρες; Έχουν όλες πόλεμο; Φίλος μου ήταν 3 χρόνια Ντουμπάι (που είναι και φιλελεύθερο). Μου είπε αν κανείς ότι είσαι μεθυσμένος, θα σε συλλάβουν. Δεν θέλουν να προκαλείς τον τρόπο ζωής που έχουν. Αλλιώς δεν σε πειράζει κάνεις.\nΗ ΑΥΣΤΡΑΛΙΑ ,Η ΝΕΑ ΖΗΛΑΝΔΊΑ ΚΑΙ Ο ΚΑΝΑΔΑΣ ,ΕΙΝΑΙ ΤΑ 3 ΕΡΓΑΣΤΗΡΙΑ ΔΟΚΙΜΩΝ ΤΗΣ ΝΕΑΣ ΤΑΞΗΣ ΚΑΙ ΤΗΣ ΠΑΓΚΟΣΜΙΟΠΟΙΗΣΗΣ ...


Χάμπτον: «Με συμβούλεψε ο Μπατίστ» - Onsports.gr\nΑλεξάνδρα Λούτση\t31 Ιουλίου 2012, 15:09\nΧάμπτον: «Με συμβούλεψε ο Μπατίστ»\nΟ Μάικ Μπατίστ έκαμψε τους αρχικούς ενδοιασμούς του Μόρις Χάμπτον και τον έπεισε να δεχθεί την πρόταση του Ηλυσιακού.\nΤο παραπάνω αποκάλυψε ο 28άχρονος γκαρντ, ο οποίος στην αρχή δεν ήθελε να έρθει στη χώρα μας εξαιτίας της οικονομικής κρίσης, πλέον όμως ανυπομονεί να δει πώς είναι η Ελλάδα και η ζωή στην Αθήνα. Όπως χαρακτηριστικά ανέφερε στην επίσημη ιστοσελίδα του Ηλυσιακού, αμέσως μετά την ανακοίνωση της απόκτησής του: «Η αλήθεια είναι πως όταν ενημερώθηκα ότι μια ελληνική ομάδα ενδιαφέρεται για εμένα δεν ασχολήθηκα ιδιαίτερα λόγω της οικονομικής κρίσης που υπάρχει στην Ελλάδα και όσα ακούγονται στις ΗΠΑ για τη χώρα σας. Ωστόσο, η συνεχής επικοινωνία με τον κόουτς και ο τρόπος που βλέπει το μπάσκετ με έκαναν να αλλάξω γνώμη.\nΣτην τελική απόφασή μου βέβαια έπαιξαν ρόλο και άλλοι δύο παράγοντες. Ο κόουτς με έφερε σε επικοινωνία με το Μάικ Μπατίστ, έναν παίκτη τον οποίο όλοι θαυμάζουμε και σεβόμαστε για όσα έχει πετύχει. Ο Μάικ με συμβούλεψε να δεχτώ την πρόταση του Ηλυσιακού, μιλώντας μου με τα καλύτερα λόγια για το πρωτάθλημα, τον κόουτς αλλά και τη ζωή στην Αθήνα. Η άποψη του Μάικ, μαζί με αυτή του μάνατζέρ μου και πρώην συμπαίκτη του κόουτς στην ΑΕΚ Κρις Πίρσον, με έπεισαν να δεχτώ την πρόταση και πολύ περισσότερο να ανυπομονώ, τόσο εγώ όσο και η σύζυγός μου, να έρθουμε στην Ελλάδα!».\nΑναφορικά με τον κόσμο του Ηλυσιακού και τι θα πρέπει να περιμένει από εκείνον, συμπλήρωσε: «Έμαθα ότι το κοινό στο γήπεδό μας είναι κάτι περισσότερο από θερμό! Περιμένω λοιπόν με αγωνία το πρώτο παιχνίδι στο γήπεδό μας για να τους δω από κοντά. Το κίνητρό μου είναι μεγάλο και θα κάνω ό,τι μου ζητήσει ο προπονητής μου για να πάρουμε όσο το δυνατόν περισσότερες νίκες».\n4 λεπτά πριν Μπαρτσελόνα: Μόνο η ανακοίνωση απομένει για Σατοράνσκι- Βέσελι!\n14 λεπτά πριν Τελικός Champions League: Συγκλονιστικές εικόνες στο Παρίσι - To πάρτι των οπαδών Λίβερπουλ, Ρεάλ\n18 λεπτά πριν Basket League: «Πράσινη» η κορυφή στο Top-10 των προημιτελικών (video)\n34 λεπτά πριν Φιορεντίνα: Πάει για το «μπαμ» με Μπακασέτα - Τα δεδομένα για το deal


Παλαιστίνη, η ιστορία της - Χρονολόγιο με τα σημαντικότερα γεγονότα από το 1881 ως σήμερα | in.gr\nΈνα χρονολόγιο με τα σημαντικότερα γεγονότα στην ιστορία της Παλαιστίνης, από το 1881, οπότε έγινε η πρώτη μαζική μετανάστευση Εβραίων στους Αγίους Τόπους, έως σήμερα:1881: Η πρώτη μαζική μετανάστευση Εβραίων στους Αγίους Τόπους, κυρίως από τη Ρωσία και την Υεμένη.\n1917: Ενώ οι Άραβες νικούν τους Οθωμανούς και ονειρεύονται ανεξαρτησία, ο Βρετανός υπουργός Εξωτερικών, Άρθουρ Μπάλφουρ, υπογράφει τη διακήρυξη που φέρει το όνομά του, και υπόσχεται στους σιωνιστές μια πατρίδα στην Παλαιστίνη. Παρ’ όλ’ αυτά, τον επόμενο χρόνο η Αγγλία καταλαμβάνει την περιοχή.\n1920: Βάσει της Συνθήκης των Βερσαλλιών (28 Ιουνίου 1919), η Μεγάλη Βρετανία αναλαμβάνει τη διοίκηση του σημερινού Ισραήλ, ξεπουλώντας τους Άραβες συμμάχους της. Την ίδια περίοδο, ξαναρχίζει η εντατική μετανάστευση και ιδρύεται η πρώτη σιωνιστική ένοπλη ομάδα αυτοπροστασίας («Χαγκάνα»). Μετά την εμφάνισης της «Χαγκάνα», οι Βρετανοί τονίζουν ότι δεν επιδιώκουν να μετατρέψουν ολόκληρη την Παλαιστίνη σε εθνική εστία των Εβραίων, θέτουν τις προϋποθέσεις για τη συγκρότηση νομοθετικού συμβουλίου (αποτελούμενο από Άραβες και Εβραίους) και εξαγγέλλουν ότι, στο εξής, κριτήριο για την εισροή Εβραίων μεταναστών θα είναι η ικανότητα απορρόφησής τους από την παλαιστινιακή οικονομία. Τελικά, όμως, το συμβούλιο δεν δημιουργείται, λόγω αντιδράσεων και από τις δύο πλευρές.\n1929: Καθώς η συνεχής έλευση Εβραίων αλλοιώνει τα πληθυσμιακά χαρακτηριστικά, οι Άραβες εξεγείρονται και σκοτώνουν 130 άτομα. Το Λονδίνο συνιστά τον περιορισμό της ανάπτυξης της εβραϊκής εθνικής εστίας και ανακοινώνει νέους περιορισμούς σχετικά με τη μετανάστευση των Εβραίων και την αγορά γαιών από τη σιωνιστική κίνηση. Οι αντιδράσεις, όμως, αναγκάζουν τη Μεγάλη Βρετανία να παραιτηθεί από την προσπάθεια. Έτσι οι συγκρούσεις κλιμακώνονται ως το 1936, οπότε ξεσπούν κανονικές ένοπλες μάχες μεταξύ Αράβων και Εβραίων με βρετανική ανοχή.\n1944: Η εβραϊκή οργάνωση «Ιργκούν», με επικεφαλής τον κατοπινό Ισραηλινό πρωθυπουργό, Μενεχέμ Μπέγκιν, κηρύσσει τον πόλεμο στους Βρετανούς.\n1967: Υπό την καθοδήγηση του Νάσερ, συγκεντρώνονται αραβικά στρατεύματα στα ισραηλινά σύνορα, αλλά δέχονται αιφνιδιαστική επίθεση. Ο πόλεμος διαρκεί μόλις έξι μέρες και έχει ως αποτέλεσμα τη συντριβή των Αράβων και των υπερδιπλασιασμό των εδαφών του Ισραήλ. Ο ΟΗΕ αντιδρά εκδίδοντας το ψήφισμα 242, το οποίο προβλέπει άμεση αποχώρηση των Ισραηλινών από τα Κατεχόμενα. Η εφαρμογή του συγκεκριμένου ψηφίσματος ακόμη εκκρεμεί.\n1968: Η Οργάνωση για την Απελευθέρωση της Παλαιστίνης, η οποία ιδρύθηκε το 1964, παρουσιάζει σύνταγμα και απαιτεί την άμεση ίδρυση παλαιστινιακού κράτους. Τον επόμενο χρόνο, ο αρχηγός της Φατάχ, Γιάσερ Αραφάτ, εκλέγεται αρχηγός της οργάνωσης.\n1987: Ξεσπά η πρώτη Ιντιφάντα. Ιδρύεται η «Χαμάς» («Κίνημα Ισλαμικής Αντίστασης»), η παλαιστινική οργάνωση που, τα επόμενα χρόνια, θα παίξει πρωτεύοντα ρόλο στην Ισραηλινο-Παλαιστινιακή διαμάχη.\n1993: Υπογράφεται η συμφωνία του Όσλο μεταξύ της PLO και του κράτους του Ισραήλ. Αρχιτέκτονες της συμφωνίας, οι ηγέτες των δύο μερών Γιτζάκ Ράμπιν και Γιάσερ Αραφάτ, υπό την αιγίδα του Αμερικανού προέδρου, Μπιλ Κλίντον. Αποφασίζεται η αποχώρηση των ισραηλινών στρατευμάτων από τη Δυτική Όχθη και τη Λωρίδα της Γάζας και αναγνωρίζεται το δικαίωμα των Παλαιστινίων να ελέγχουν τα του οίκου τους, με τη δημιουργία της Παλαιστινιακής Αρχής.\n2002: Το Ισραήλ αναγείρει τείχος κατά μήκος της Δυτικής Όχθης, για να προστατεύσει τα εδάφη του από τις παλαιστινιακές επιθέσεις αυτοκτονίας.\n2005: Ισραηλινές δυνάμεις και έποικοι αποχωρούν από τη βόρεια Δυτική Όχθη και τη Λωρίδα της Γάζας. Τρεις μήνες αργότερα (Δεκέμβριος), ο πρωθυπουργός του Ισραήλ, Αριέλ Σαρόν, υφίσταται εγκεφαλικό επεισόδιο και τον διαδέχεται ο Εχούντ Όλμερτ.\n2006: Η «Χαμάς» κερδίζει την πλειοψηφία των εδρών στις παλαιστινιακές εκλογές.\n2010: Ισραηλινοί στρατιώτες πραγματοποιούν καταδρομική επιχείρηση σε πλοία, που επιχειρούν να σπάσουν το ναυτικό αποκλεισμό και να μεταφέρουν ανθρωπιστική βοήθεια στη Γάζα. Πολλοί ακτιβιστές, κυρίως Τούρκοι, σκοτώνονται ή τραυματίζονται. 32 Έλληνες που συμμετέχουν στην αποστολή συλλαμβάνονται και θα επαναπατριστούν τρεις μέρες αργότερα. Η επίθεση προκαλεί διεθνή κατακραυγή, ενώ οι Ισραηλινοί κάνουν λόγο για «πράξη αυτοάμυνας».\n2012: Η μεγαλύτερη επιδρομή του Ισραήλ στη Γάζα, μετά το 2008, σε αντίποινα για τον βομβαρδισμό εδαφών του από ρουκέτες της «Χαμάς».\n2014: Μετά την απαγωγή και τη δολοφονία τριών νεαρών Ισραηλινών στα μέσα Ιουνίου στη Δυτική Όχθη, οι Ισραηλινοί εξαπολύουν στρατιωτική επιχείρηση, με την κωδική ονομασία «Ακλόνητος Βράχος», εναντίον της Χαμάς στη Λωρίδα της Γάζας στις 8 Ιουλίου. 1.410 Παλαιστίνιοι νεκροί και 59 Ισραηλινοί (31 Ιουλίου).\nΣχετικά άρθρα: ➤ Λωρίδα της Γάζας: Συγκλονιστική μαρτυρία στο MEGA Παλαιστίνιου γιατρού – Τι φταίνε τα μικρά παιδιά; ➤ Ισραήλ: Προειδοποίηση Γκουτέρες για επερχόμενη ανθρωπιστική κρίση ➤ Γάζα: «Είμαι απλώς ένα παιδί, γιατί το αξίζουμε αυτό;» – Η φρίκη του πολέμου μέσα από το ξέσπασμα μιας 10χρονης


Πρ. Παυλόπουλος: Αναβιώνει η πρώτη εφημερίδα της Καλαμάτας - Notospress.gr\nO Προκόπης Παυλόπουλος\t Φωτογραφία: Eurokinissi\nΚΑΛΑΜΑΤΑ. Την αναβίωση της «Σάλπιγγος της Ελλάδος» -της πρώτης εφημερίδας της ελεύθερης Ελλάδας από την πόλη της Καλαμάτας, προανήγγειλε τέως Πρόεδρος της Δημοκρατίας κ. Προκόπιος Παυλόπουλος κατά την ομιλία του στο 6ο Οικονομικό Φόρουμ των Δελφών.\n«Παίρνουμε μια πρωτοβουλία φέτος στην Καλαμάτα, για να μπορέσουμε να αναβιώσουμε την πρώτη έκδοση της πρώτης εφημερίδας. Η Καλαμάτα, ήταν η πρώτη πόλη που απελευθερώθηκε με τη σύσταση της Μεσσηνιακής Γερουσίας. Το πρώτο πράγμα που σκέφτηκαν τότε, ήταν ότι έπρεπε να υπάρξει Τυπογραφείο το οποίο να εκδίδει τα στοιχειώδη έγγραφα της Γερουσίας, αλλά και να είναι η πρώτη εφημερίδα. Τότε, ο Δημήτριος Υψηλάντης έφερε με δική του περιουσία το τυπογραφείο. Μαζί με τον μεγάλο διανοητή του Ελληνικού Διαφωτισμού, τον Θεόκλητο Φαρμακίδη, την 1η Αυγούστου 1821, εκδίδουν την «Σάλπιγγα την Ελληνική». Ύστερα από αυτό, εκδόθηκαν κάποια φύλλα, από τα οποία σώζονται μόλις 3 στη βιβλιοθήκη της Βουλής».\nTAGS: ΠΡΟΚΟΠΗΣ ΠΑΥΛΟΠΟΥΛΟΣ\tΚΑΛΑΜΑΤΑ\tΟΙΚΟΝΟΜΙΚΟ ΦΟΡΟΥΜ ΔΕΛΦΩΝ ΣΑΛΠΙΓΞ ΕΛΛΗΝΙΚΗ


B&B Sandrina Όσιγιεκ Κροατία - ΟΙ ΚΑΛΥΤΕΡΕΣ ΕΚΠΤΩΣΕΙΣ για ξενοδοχεία\nJ. J. Strossmayera 4b, Bilje, Όσιγιεκ, Κροατία, 31327 - Προβολή στο χάρτη\nΠερισσότερες πληροφορίες για το B&B Sandrina\nΑν αυτό που ψάχνετε είναι ένα ξενοδοχείο σε καλή θέση στη Όσιγιεκ, μην ψάχνετε πέρα από το B&B Sandrina. Από εδώ, οι επισκέπτες μπορούν να έχουν άμεση πρόσβαση σε όλα όσα η πόλη έχει να προσφέρει. Με την βολική του τοποθεσία, το ξενοδοχείο προσφέρει εύκολη πρόσβαση στους προορισμούς της πόλης που πρέπει οπωσδήποτε να δείτε.\nΜε τις υψηλού επιπέδου υπηρεσίες και την μεγάλη ποικιλία ανέσεων, το B&B Sandrina δεσμεύεται ότι η διαμονή σας θα είναι όσο πιο άνετη γίνεται. Μια επιλογή από εξαιρετικές ανέσεις όπως τα δωρεάν WiFi σε όλα τα δωμάτια, χώρος στάθμευσης οχημάτων, εγκαταστάσεις μπάρμπεκιου, εστιατόριο σας περιμένουν στο ξενοδοχείο.\nΕπιπλέον, όλα τα δωμάτια διαθέτουν ποικιλία ανέσεων. Πολλά από αυτά παρέχουν ακόμη και κλιματισμός, θέρμανση, γραφείο, μπαλκόνι/αίθριο, τηλεόραση LCD/οθόνη plasma προκειμένου να ευχαριστήσουν ακόμα και τον πιο απαιτητικό επισκέπτη. Το ξενοδοχείο προσφέρει μια άριστη ποικιλία ψυχαγωγικών εγκαταστάσεων, όπως τα κήπος. Όταν ψάχνετε για ένα άνετο και βολικό μέρος για να μείνετε στη Όσιγιεκ,το B&B Sandrina γίνεται το σπίτι σας μακριά από το σπίτι σας.\nΌλοι οι τύποι ταξιδιωτών (24)Ζευγάρια (11)Μοναχικοί ταξιδιώτες (1)Οικογένειες με μικρά παιδιά (5)Οικογένειες με μεγαλύτερα παιδιά (1)Γκρουπ (6)


Αντιμέτωποι με «επέλαση» κλεφτών οι ψαράδες των Αβδήρων - ΕΜΠΡΟΣ\nΑρχική ΚΟΙΝΩΝΙΑ Αντιμέτωποι με «επέλαση» κλεφτών οι ψαράδες των Αβδήρων\nΤους αφαιρούν βενζίνη και μπαταρίες από τα καΐκια τους. «Οι Λιμενικοί υπερβάλουν εαυτόν αλλά δεν επαρκούν…», υποστηρίζει ο πρόεδρος του συλλόγου Κ. Τσολάκης\n«Επέλαση» δελφινιών και χελωνών – Δεν τα πειράζουν οι ψαράδες μας\nΤελειωμό δεν έχουν τα προβλήματα των επαγγελματιών αλιέων που δραστηριοποιούνται στην θαλάσσια περιοχή του Θρακικού πελάγους και δένουν τα σκάφη τους στο αλιευτικό καταφύγιο της Σκάλας Αβδήρων. Μετά την …επέλαση που δέχτηκαν από τα τουρκικά γρι γρι στα μέσα Μαρτίου, ένα θέμα που ανέδειξε σε ρεπορτάζ του το «Ε» στο φύλλο της 26/4/2018, τώρα έχουν ν’ αντιμετωπίσουν…επέλαση από ξηράς μιας συμμορίας που τους κλέβουν κατ΄ εξακολούθηση βενζίνη αλλά και διάφορα άλλα είδη, εργαλεία της δουλειάς τους.\n«Επέλαση» κλεφτών καυσίμων στο λιμάνι των Αβδήρων\nΌπως μας καταγγέλλει ο πρόεδρος τοπικού συλλόγου αλιέων κ. Κώστας Τσολάκης, μπορεί οι τούρκοι συνάδελφοί τους να σταμάτησαν τις βόλτες τους στα όρια των διεθνών υδάτων ωστόσο τώρα δέχονται «επίθεση» από ξηράς. Σε καθημερνή σχεδόν βάση τα καΐκια τους γίνονται στόχος κλοπών καυσίμων και μπαταριών. Παράλληλα στις 17 Μαΐου ο προϊστάμενος της Πρωτοβάθμιας εκπαίδευσης Ξάνθης κ. Α. Μάρκου είχε αναφέρει στο «Ε» πως η κατασκήνωση «Αρχαία Άβδηρα» που βρίσκεται λίγα μέτρα από το λιμάνι είχε γίνει στόχος κλοπών και συγκεκριμένα ότι τους πήραν όλες τις βρύσες!\nΟι λιμενικοί υπερβάλουν εαυτόν αλλά δεν επαρκούν…\nΝα σημειώσουμε ότι η περιοχή του λιμανιού των Αβδήρων έχει επαρκή φωτισμό και ελέγχεται από κάμερες από τότε που εκκενώθηκε το κτήριο του Λιμενικού, ενώ σε καθημερινή βάση γίνονται περιπολίες λιμενικών του Λιμενικού Τμήματος Λάγος. Μάλιστα ο κ. Τσολάκης αναφέρεται με πολύ κολακευτικά λόγια για τους λιμενικούς: « Γίνονται περιπολίες από λιμενικούς από το Λάγος. Πραγματικά οι άνθρωποι υπερβάλλουν εαυτόν για να ελέγχουν το λιμάνι. Είναι φανερό όμως ότι δεν επαρκούν και είναι λογικό αφού έχουν την ευθύνη για τρία λιμάνια συνολικά. Των Αβδήρων, του Λάγος και του Φαναρίου. Το Λιμενικό τμήμα του Λάγος χρειάζεται στελέχωση. Δεν επαρκεί το προσωπικό του για την φύλαξη των λιμανιών παρότι είναι άξιοι και κάνουν πολύ καλά την δουλειά τους», σημειώνει ο κ. Τσολάκης.\nΜια ακόμη …επέλαση έχουν να αντιμετωπίσουν οι ψαράδες μας. Αυτή των δελφινιών και των χελωνών που αφθονούν στο Θρακικό πέλαγος και συναντώνται κατά κοπάδια. Και μπορεί αυτή να είναι ακίνδυνη ωστόσο έχει ωστόσο οικονομικό κόστος γιατί τα συμπαθή παιγνιδιάρικα θηλαστικά καταστρέφουν τα δίχτυα στην προσπάθειά τους να βρουν τροφή με προτίμηση τα μικρά ψάρια που αγκιστρώνονται στα δίχτυα. Παρόλα αυτά οι ψαράδες μας δεν τα πειράζουν: «Δεν είναι τυχαίο που τα δελφίνια έρχονται κατά κοπάδια στο Θρακικό Πέλαγος. Είναι γιατί δεν τα πειράζουμε… Το ίδιο συμβαίνει και με τις χελώνες. Μπορεί ειδικά τα δελφίνια να μας καταστρέφουν τα δίχτυα αλλά όχι δεν έχουμε περιπτώσεις στα μέρη μας ψαράδων που να σκοτώνουν δελφίνια ή χελώνες», σημειώνει ο κ. Τσολάκης.\nΗ φημισμένη Αβδηρίτικη γαρίδα στην εποχή της\nΝα θυμίσουμε πως τώρα διανύουμε την περίοδο της γαρίδας και όπως λέγεται η γαρίδα στα νερά των Αβδήρων είναι φημισμένη για την ποιότητα και την νοστιμιά της. Φέτος δε όπως ανέφερε ο κ. Τσολάκης έχει αρκετή ποσότητα και τιμή της είναι ιδιαίτερα προσιτή σε σχέση με άλλες χρονιές.\nΕτικέτεςκλοπέςλιμάνι ΑβδήρωνΛιμενικό Τμήμα ΛάγοςΠρωτοσέλιδοΤσολάκηςψαράδες\nΠροηγούμενο άρθρο Αναρτήθηκαν από τον ΟΑΕΔ οι προσωρινοί πίνακες για τους Βρεφονηπιακούς Σταθμούς\nΕπόμενο άρθρο Νέα στοιχεία για τον θάνατο της 55χρονης


Το ν/σ που στερεί από τους καπνιστές το δικαίωμα στην ενημέρωση και η επίπτωση στην Κρήτη – ΡΕΘΕΜΝΟΣ ΕΦΗΜΕΡΙΔΑ: ΡΕΘΥΜΝΟ ΝΕΑ ΕΙΔΗΣΕΙΣ ΚΡΗΤΗ\nΤο ελληνικό κράτος απαγορεύει στον καταναλωτή να ενημερώνεται για εναλλακτικά προϊόντα με μειωμένες βλάβες στην υγεία από αυτές του τσιγάρου – Τι ζημιά αναμένεται να επιφέρει και στην Κρήτη η ψήφιση του ν/σ – Πώς λειτουργούν οι χώρες του εξωτερικού\nΣτο άρθρο 97 της διάταξης για τα καπνικά προϊόντα που περιλαμβάνεται σε νομοσχέδιο που κατέθεσε στη Βουλή το Υπ. Υγείας, απαγορεύεται κάθε συνοδευτική ένδειξη σε συσκευασίες προϊόντων καπνού ή συναφών προϊόντων, καθώς και κάθε μορφή διαφημιστικής προβολής ή καταχώρισης, σύμφωνα με τις οποίες η χρήση αυτών εμφανίζει μειωμένο κίνδυνο για την υγεία.\nΑπαγορεύεται ο καταναλωτής να είναι… ενημερωμένος!\nΣτην ουσία το συγκεκριμένο άρθρο του νομοσχεδίου στερεί τη δυνατότητα από τους καπνιστές να ενημερωθούν σχετικά με τις καλύτερες επιστημονικά τεκμηριωμένες εναλλακτικές για την μείωση της βλάβης της υγείας των καπνιστών σε σχέση με το τσιγάρο.\nΕνώ διεθνώς έχει ανοίξει ένας μεγάλος διάλογος για τις προοπτικές των πολιτικών της μείωσης της βλάβης, έρχεται το ελληνικό κράτος και προδικάζει λέγοντας ότι «εγώ θεωρώ αυτές τις εναλλακτικές εξίσου επιβλαβείς και επικίνδυνες».\nΗ εν λόγω απαγόρευση κάνει ένα βήμα πίσω στην μάχη κατά του καπνίσματος. Γιατί όταν το κράτος βάζει τους ίδιους περιορισμούς με το τσιγάρο, υπονοεί ότι οι εναλλακτικές για τις οποίες η συζήτηση είναι ακόμα ανοιχτή, δεν είναι εναλλακτικές.\nΣτο εξωτερικό τα κράτη εντάσσουν τα εναλλακτικά προϊόντα στη μάχη κατά του καπνίσματος\nΣήμερα δεκάδες έρευνες από ανεξάρτητους επιστημονικούς οργανισμούς υποστηρίζουν ότι οι ενδείξεις για τις εναλλακτικές είναι θετικές και καλούν τα κράτη να μην τις απορρίπτουν. Εδώ κάνουμε μάλλον το αντίθετο.\nΑς πάρουμε το παράδειγμα του Η.Β. ή της Γερμανίας. Εκεί το κράτος μέσω των αρμόδιων οργανισμών υγείας όχι μόνο δεν απορρίπτει, αλλά ενσωματώνει αυτές τις νέες εναλλακτικές στην μάχη κατά του καπνίσματος.\nΗ διαφορά μεταξύ Ελλάδας και άλλων χωρών έγκειται στο γεγονός ότι εκεί οι πολιτικές κατά του καπνίσματος δεν έχουν αποσπασματικό χαρακτήρα. Εδώ, μέσα σε ένα πολυνομοσχέδιο, που ρυθμίζει μια σειρά άσχετων μεταξύ τους ζητημάτων, μπαίνει και μια ρύθμιση η οποία λέει ότι όχι μόνο σήμερα, αλλά και στο μέλλον, ακόμη και αν υπάρχουν επιστημονικά τεκμηριωμένες εναλλακτικές μείωσης της βλάβης από το τσιγάρο, δεν θα μπορούν να κοινοποιηθούν στους καπνιστές.\nΌταν το ελληνικό κράτος βάζει τα πάντα στο ίδιο τσουβάλι\nΤο ελληνικό κράτος θα μπορούσε να αξιοποιήσει τη δυνατότητα που είχε με προοδευτικό τρόπο νομοθετήσει και να δημιουργήσει ένα συγκεκριμένο πλαίσιο και τη διαδικασία για την επιστημονική αξιολόγηση των δεδομένων που υπάρχουν για αυτές τις εναλλακτικές. Το σωστό θα ήταν να υπάρχει ένας δημόσιος φορέας που θα αξιολογεί όλα αυτά τα δεδομένα και θα εισηγείται για το Α ή το Β προϊόν.\nΤο να διακόψει κάποιος το κάπνισμα είναι ό,τι καλύτερο μπορεί να κάνει. Όμως αυτή δεν είναι η προτροπή των κρατών εδώ και δεκαετίες; Το αποτέλεσμα ποιο είναι; Πάνω από 1 δισ. συνεχίζει να καπνίζει σύμφωνα με τα στοιχεία του Παγκόσμιου Οργανισμού Υγείας. Γιατί λοιπόν να μην επανεξετάσουμε τη στάση και τις πολιτικές μας ως κράτος; Γιατί να απορρίψουμε τα οφέλη που μπορεί να έχει η προσέγγιση της μείωσης της βλάβης για όσους συνειδητά επιθυμούν να συνεχίσουν να καπνίζουν;\nΣημαντική η οικονομική ζημιά και στην Κρήτη\nΗ ζημιά που προκαλείται έχει ακόμη μια διάσταση, την οικονομική. Στην Κρήτη εκατοντάδες λιανέμποροι και μικρές επιχειρήσεις έχουν επενδύσει σε αυτές τις πολλά υποσχόμενες εναλλακτικές του τσιγάρου: από τα καταστήματα ηλεκτρονικού τσιγάρου, μέχρι και τα περίπτερα που εμπορεύονται ράβδους θερμαινόμενου καπνού.\nΗ ανησυχία για την ψήφιση ενός τέτοιου άρθρου είναι εύλογη καθώς θα επιφέρει μεγάλο οικονομικό πλήγμα στο μέλλον από τη στιγμή μειώνονται οι προοπτικές στην αγορά και η ενημέρωση του κοινού για τα προϊόντα που εμπορεύονται.


Πως η έλλειψη ύπνου στην εφηβεία σχετίζεται με την υπερβολική κατανάλωση αλκοόλ\nKnow NowΠως January 18, 2015 admin 0\nαλκοόλ4 έλλειψη ύπνου1 έρευνα3 κατανάλωση αλκοόλ1 ύπνος2\nΈφηβοι που κοιμούνται λιγότερο είναι πιο ευάλωτοι σε προβλήματα που σχετίζονται με την κατανάλωση αλκοόλ! Οι ερευνητές διαπίστωσαν ότι οι έφηβοι που έχουν έλλειψη...\nΈφηβοι που κοιμούνται λιγότερο είναι πιο ευάλωτοι σε προβλήματα που σχετίζονται με την κατανάλωση αλκοόλ!\nΟι ερευνητές διαπίστωσαν ότι οι έφηβοι που έχουν έλλειψη ύπνου καταναλώνουν περισσότερο αλκοόλ από τους συνομηλίκους τους.\nΣύμφωνα με μια μελέτη που δημοσιεύθηκε την Παρασκευή, οι έφηβοι που έχουν διαταραχές ύπνου, έχουν περισσότερες πιθανότητες από τους συνομηλίκους τους, να αντιμετωπίσουν προβλήματα κατανάλωσης αλκοόλ, αργότερα στη ζωή τους.\nΟι ερευνητές διαπίστωσαν ότι οι έφηβοι ηλικίας από 14 έως 16 ετών, που έχουν προβλήματα ύπνου ήταν σχεδόν 50% πιο πιθανό να οδηγηθούν σε υπερβολική κατανάλωση και 14% πιο πιθανό να οδηγούν μεθυσμένοι. Η ίδια έρευνα έδειξε ότι σχεδόν οι μισοί από τους εφήβους δεν ακολουθούν τις συνιστώμενες οκτώ έως 10 ώρες ύπνου κάθε βράδυ.\n«Δεν λέμε ότι ο ύπνος είναι ο μόνος παράγοντας κινδύνου για τη κατανάλωση αλκοόλ,» λέει η Maria Wong, ψυχολόγος στο Idaho State University. Αλλά «αυτή η μελέτη δείχνει ότι οι διαταραχές ύπνου μπορεί πραγματικά να προηγούνται ακόμη και να προβλέπουν την υπερβολική κατανάλωση χρήση αλκοόλ.”\nΗ μελέτη έδειξε ότι κάθε επιπλέον ώρα ύπνου αντιστοιχούσε με 10 τοις εκατό μείωση στην ευκαιριακή άμετρη κατανάλωση οινοπνεύματος, δήλωσε η Wong.\nΤα ευρήματα βασίζονται σε στοιχεία που συλλέχθηκαν από 6.500 εφήβους και δημοσιεύτηκε στο περιοδικό alcoholism clinical & experimental research.


eisodima - OIKONOMIKA NEA: Τον Μάιο κρίνεται η «τύχη» του ΕΝΦΙΑ - Τα δύο σενάρια\nΤον Μάιο κρίνεται η «τύχη» του ΕΝΦΙΑ - Τα δύο σενάρια\nΤον Μάιο όπως όλα δείχνουν θα κριθεί ο ΕΝΦΙΑ με όλα τα σενάρια να είναι ανοιχτά. Την ίδια στιγμή μπαίνει «πάγος» στα σχέδια της κυβέρνησης για αλλαγές στον συμπληρωματικό ΕΝΦΙΑ μετά την αναπροσαρμογή των αντικειμενικών αξιών.\nΟι εκτιμητές ακινήτων στους οποίους ανέθεσε το υπουργείο Οικονομικών να εισηγηθούν τις νέες τιμές ζώνης σε όλη τη χώρα έδειξαν αυξήσεις για το 60% των περιοχών, μειώσεις στο 23% ενώ για το 17% των περιοχών προτείνουν να μην γίνει καμία μεταβολή.\nΜε τον χρόνο των εκλογών να είναι ανοικτός, η κυβέρνηση σε καμία περίπτωση δεν θέλει να φουσκώσει το λογαριασμό του ΕΝΦΙΑ που θα λάβουν τον Αύγουστο και θα κληθούν να πληρώσουν φέτος τα νοικοκυριά. Δεδομένου ότι ο φόρος στα ακίνητα θα πρέπει να φέρνει στα κρατικά ταμεία έσοδα τουλάχιστον 2,65 δισ. ευρώ τον χρόνο.\nΌπως αναφέρουν τα ΝΕΑ, το οικονομικό επιτελείο της κυβέρνησης έχει αρχίσει, να εξετάζει δύο ενδεχόμενα:\n* Να προχωρήσει σε χειρουργικές αυξομειώσεις στις αντικειμενικές τιμές ώστε να μην αλλάζουν τα κλιμάκια υπολογισμού του ΕΝΦΙΑ.\nΓια παράδειγμα, σε περιοχές με σημερινή τιμή ζώνης 550 – 600 ευρώ το τετραγωνικό μέτρο οι νέες αξίες θα αυξηθούν αλλά στόχος θα είναι να μην ξεπεράσουν τα 750 ευρώ (αύξηση 20% – 30%) για να παραμείνει ο ΕΝΦΙΑ στα 2,8 ευρώ το τετραγωνικό μέτρο. Σε περιοχές με σημερινή τιμή ζώνης 750 – 850 ευρώ, οι αξίες μπορούν να αυξηθούν στα επίπεδα των 1.000 ευρώ το τετραγωνικό μέτρο (αύξηση της τάξης του 20%). Και στην περίπτωση αυτή ο ΕΝΦΙΑ θα παραμείνει στα 2,9 ευρώ το τετραγωνικό μέτρο. Δηλαδή, η τιμή ζώνης του ακινήτου μπορεί να αυξάνεται αλλά δεν αλλάζει ο φόρος που θα κληθεί να πληρώσει ο ιδιοκτήτης ακινήτου. Το ίδιο μπορεί να συμβεί και στις λεγόμενες ακριβές περιοχές.\nΓια παράδειγμα, αν αυξηθεί η τιμή ζώνης σε ένα πολύ ακριβό προάστιο που η σημερινή τιμή ζώνης υπερβαίνει τις 5.000 ευρώ το τετραγωνικό μέτρο π.χ. στο Λαιμό της Βουλιαγμένης ή την Ηρώδου Αττικού, οι φορολογούμενοι που κατέχουν ακίνητα στη συγκεκριμένη περιοχή θα πληρώσουν ακριβώς το ίδιο ποσό φόρου αφού για τιμή ζώνης άνω των 5.000 ευρώ επιβάλλεται φόρος 13 ευρώ το τετραγωνικό μέτρο. Επίσης στις περιοχές που θα υπάρξει μείωση των αντικειμενικών είναι πολύ πιθανόν να μη μειωθεί καθόλου ο ΕΝΦΙΑ.\n* Και ο φετινός ΕΝΦΙΑ να υπολογιστεί με βάση τις ισχύουσες αντικειμενικές αξίες και όχι τις νέες τιμές. Αλλωστε όπως λένε στην Καραγιώργη Σερβίας αυτό που ενδιαφέρει τους δανειστές και πιέζουν προς αυτή την κατεύθυνση είναι: η αναπροσαρμογή των αντικειμενικών αξιών και να μην διαταραχθεί ο εισπρακτικός στόχος των 2,65 δισ. ευρώ του ΕΝΦΙΑ.\nΣε κάθε περίπτωση οι νέες αντικειμενικές αξίες αναμένεται να αλλάξουν τον χάρτη της κτηματαγοράς και το φορολογικό τοπίο. Θα φέρουν να πάνω κάτω στις μεταβιβάσεις και θα προκαλέσουν ντόμινο αλλαγών σε 20 φόρους και τέλη που επιβαρύνουν τα ακίνητα. Στις περιοχές οι οποίες θα δουν αύξηση των αντικειμενικών αξιών, οι φορολογούμενοι θα πληρώνουν παραπάνω Τέλος Ακίνητης Περιουσίας το οποίο εισπράττουν οι δήμοι μέσω των λογαριασμών ηλεκτρικού ρεύματος, οι φόροι στις μεταβιβάσεις ακινήτων (αγοραπωλησίες, γονικές παροχές, δωρεές και κληρονομιές) θα πάρουν την ανηφόρα, το τεκμήριο της κατοικίας θα φουσκώσει.


knock knock?: February 2007\nΠοιος φταίει που θα μας εκπροσωπήσει ο Σαρμπέλ στη Eurovision?\nΗ ΜΗΤΕΡΑ ΤΗΣ ΜΟΝΤΡΕΣΟΡ!!!Η μαμά μου δηλαδή!Φαγώθηκε που δεν πρόλαβε να δει το πρώτο υποψήφιο τραγούδι, γιατί θυμηθήκαμε τελευταία στιγμή ότι σήμερα ήταν ο διαγωνισμός.Μαμά Μόντρεσορ: Ωραία η Τάμτα, ωραίος και ο Δάντης, αλλά κρίμα που δεν είδαμε το πρώτο τραγούδι, θα το ξαναδείξει άραγε;Όλη το βράδυ αυτό την απασχολούσε! Ε τελικά της δόθηκε η ευκαιρία, στο τέλος, όταν ανακοινώθηκαν τα αποτελέσματα!Υστ. Αυτό για όσους αναρωτιούνται από πού κληρονόμησα τις υπερφυσικές μου γκαντεμοδυνάμεις!\nposted by homelessMontresor at 3:47 PM\nΣε παρακαλώ σταμάτα να μου αναφέρεις στατιστικές για το πόσα παιδιά πεθαίνουν στην Αιθιοπία. Βαρέθηκα να μην ακούω για τον πόλεμο στο Ιράκ, το θυμάται άραγε κανείς; Τι να τις κάνω τις φωτογραφίες των κακοποιημένων παιδιών; Μην κοιτάζεις με αυτό το δήθεν λυπημένο βλέμμα τους άστεγους που κοιμούνται στα παγκάκια και προπάντων μην μου αρχίζεις τις συζητήσεις του τύπου «Εσένα σε προβληματίζει αν έσπασε το νύχι σου, ενώ άλλοι προσεύχονται να είναι ακόμα ζωντανοί όταν ξημερώσει». Τα ξέρω όλα αυτά, τα έχω ακούσει χιλιάδες φορές. Λόγια, λόγια, λόγια. Λόγια που τα παίρνει ο αέρας, σκέψεις που γεμίζουν σκόνη στις γωνίες του μυαλού μας. Δεν είμαι κατά της ενημέρωσης. Καλά κάνουν οι δημοσιογράφοι και όλοι όσοι προσπαθούν με κάθε τρόπο να μας ενημερώσουν για το τι γίνεται στον κόσμο. Χωρίς αυτούς, θα συνεχίζαμε να πίνουμε άπραγοι το ποτό μας ή να τρώμε ανέμελοι τη σοκολάτα μας και για αυτό το λόγο η δουλειά τους είναι πολύτιμη. Τώρα πίνουμε το ποτό μας και συζητάμε για όσα έκτροπα γίνονται στον κόσμο μας. Μήπως, όμως, λέω, μήπως, τα λόγια αυτά θα έπαιρναν μεγαλύτερη αξία αν συνοδεύονταν και από πράξεις; Και δεν λέω να γίνουμε όλοι γιατροί χωρίς σύνορα, αλλά να αρχίσουμε από τα μικρά και εύκολα:Την επόμενη φορά που θα συναντήσεις ένα παιδάκι να ζητιανεύει ή έναν άστεγο, αγόρασε του μια τυρόπιτα! (Έτσι θα ανακαλύψεις κιόλας αν έχεις να κάνεις με άνθρωπο που έχει πραγματικά ανάγκη, γιατί εκείνος θα δεχτεί την πρόταση σου, ενώ ο κάλπικος θα σε βρίσει που δεν του έδωσες χρήματα).Την επόμενη φορά που θα κάνεις το σταυρό σου την ώρα που περνάει το λεωφορείο από κάποια εκκλησία, κοίταξε γύρω σου μήπως υπάρχει κάποιος που έχει περισσότερη ανάγκη τη θέση σου από εσένα.Την επόμενη φορά που θα θελήσεις να πετάξεις στα σκουπίδια τα περσινά ρούχα επειδή έχεις βάλει μερικά κιλά από τότε ή είναι εκτός μόδας ή πιάνουν περιττό χώρο στη ντουλάπα, προτίμησε να τα δώσεις σε κάποια άπορη οικογένεια.Τέλος, την επόμενη φορά που θα γκρινιάξεις ότι δεν έχεις λεφτά για διακοπές, κάνε μια εκδρομή ως τη Ρουμανία- φτηνά είναι άλλωστε- και επανέλαβε σε εκείνους το παράπονο σου. Από την άλλη, μπορείς βέβαια να χαρίσεις τα παλιά παιχνιδάκια των παιδιών σου. Είμαι σίγουρη ότι υπάρχουν κάποιες μικρές ψυχούλες που θα χαρούν πάρα πολύ με την κίνηση σου αυτή!\nposted by homelessMontresor at 1:44 PM\nΣτο παιχνίδι με έβαλε ο Numb και τον ευχαριστώ γι’ αυτό!Βέβαια με δυσκόλεψε γιατί ζητάει να πούμε μόνο 5 πράγματα για τον εαυτό μας και όταν είσαι μια τόσο πολυσύνθετη προσωπικότητα όπως εγώ, αυτό είναι μια δύσκολη δοκιμασία. Ας ξεκινήσω λοιπόν:1. Δεν ξέρω να βάζω tags!Τι είναι πάλι αυτό?!Τι να κάνω ρε παιδιά που δεν σκαμπάζω από pc κι ας μου είναι πολύτιμοι! Έχω μια περίεργη σχέση με την τεχνολογία, όπως και με τους ανθρώπους. Ξέρω για αυτήν μόνο όσα μου χρειάζονται. Επίσης κάνω πολύ συχνά γκάφες ως φοβερά αδέξια φύση που είμαι, με αποτέλεσμα να βγάζω νοκ άουτ ακόμα και το πιο ισχυρό σύστημα (αυτό ισχύει πάλι και για την τεχνολογία και για τους ανθρώπους)!2. Λατρεύω ότι είναι μπλεΕίναι το χρώμα μου, πώς να το κάνουμε. Στα πρώτα εφηβικά μου χρόνια είχα μόνο μπλε ρούχα και αγόραζα μανιωδώς οτιδήποτε μπλε για το δωμάτιο μου. Ο πρώτος μου έρωτας, λιγάκι αργότερα, γκρίνιαζε συνεχώς για το σαράβαλο που είχε για αυτοκίνητο. «Δεν είναι απαίσιο το αυτοκίνητο μου;», είχε ρωτήσει. «Πράγματι. Αν ήταν μπλε, θα ήταν πολύ καλύτερο!» του είχα απαντήσει.Συνεχίζω να τρέφω το ίδιο πάθος για το χρώμα αυτό, με τη διαφορά ότι τώρα που ωρίμασα- καλά αυτό είναι σχετικό- προσπαθώ να μην το δείχνω τόσο. Δεν μπορώ να αντισταθώ, όμως, με τίποτα στην υπέροχη θέα της θάλασσας ή του ουρανού (ειδικά όταν μπλέκονται και άλλα παιχνίδια της φύσης, όπως ο χορός των ηλιαχτίδων στα κύματα της θάλασσας ή το μωβ-κόκκινο χρώμα πίσω από τα σύννεφα όταν δύει ο ήλιος ή ακόμα η γυμνή ομορφιά της σελήνης).3. Πάσχω από το Σύνδρομο του Πήτερ ΠανΔεν θέλω να μεγαλώσω ποτέ κι ως τώρα τα έχω καταφέρει νομίζω. Κουβαλάω την ίδια τρέλα που είχα ως παιδί και την ίδια υπέρμετρη αισιοδοξία (είμαι μονίμως με ένα χαμόγελο, σε σημείο που σπάω τα νεύρα μερικών ή κάνω κάποιους να πιστεύουν ότι δεν πρέπει ποτέ να αντιμετώπισα κάποιο πρόβλημα ή δυσκολία). Με δυο λόγια, ζω στον κόσμο μου! Βλέπω τον κόσμο με έναν δικό μου τρόπο, και μάλιστα είμαι πεπεισμένη ότι έχω και δίκιο (ξέρετε τώρα τι πείσμα έχουμε εμείς τα παιδιά). Τέλος παρά την αγγελική μου εξωτερική εμφάνιση, αν μου δώσει κάποιος λίγο παραπάνω θάρρος, μεταμορφώνομαι σε ενοχλητικό ζιζάνιο και πειραχτήρι που δεν σε αφήνει σε ησυχία! Πάντα γλιτώνω, όμως, το ξύλο παρά τρίχα!4. I am a coffee- addictΑν κάποτε καταστραφούν οι φυτείες καφέ- φάε τη γλώσσα σου παιδί μου Μοντρεσορ-, αυτό για ‘μενα θα είναι η μέγιστη καταστροφή! Ανήκω στην κατηγορία των ανθρώπων που αν δεν πιουν καφέ το πρωί που θα ξυπνήσουν, δεν μπορούν να λειτουργήσουν. Ο πρωινός καφές είναι είδος πρώτης ανάγκης, ενώ ο απογευματινός (που τον τελευταίο καιρό έχει καταντήσει να είναι βραδινός) η υπέρτατη απόλαυση και χαλάρωση (ναι καλά διαβάσατε χαλάρωση)! Και φυσικά, τρελαίνομαι να πειραματίζομαι με νέες γεύσεις και ποικιλίες.5. Λατρεύω το παράξενο και μυστηριώδηςΜην δω κάτι περίεργο, αμέσως να τρέξω να το εξερευνήσω. Είμαι κυνηγός των πραγμάτων που ξεφεύγουν από τα καθιερωμένα. Έτσι καταλήγω γραφική στις παρέες μου, με τις συχνές άγνωστες λέξεις που περιέχει το λεξιλόγιο μου!Π.χ. «Λυπάμαι, δεν θα μπορέσω να έρθω για καφέ σήμερα, θέλω να ποστάρω κάτι στο μπλόγκ μου!»«Βρε παιδιά, αυτός δεν μοιάζει λίγο με Vryl, τέτοια αυτιά που έχει;»Νομίζω, λοιπόν, ότι είναι λογικό πως όποιος λατρεύει το παράξενο, δεν μπορεί να μην τον ελκύει και το μυστήριο. Το ένα συμπληρώνει το άλλο. Συνεπώς ξεκοκαλίζω τις ιστορίες μυστηρίου και τα ψυχολογικά θρίλερ!Και τώρα το δύσκολο κομμάτι: Να βάλω κι άλλους μπλογκερς στο παιχνίδι. Ευτυχώς που πολλούς από τους αγαπημένους μου τους βάλατε ήδη στο παιχνίδι, αλλά ρε γμτ πάλι μένουν κάποιοι απ’ έξω!1. Ατταλάντι. Ως παιδί που είμαι, τρελαίνομαι για παραμύθια!2. Κυκλοδίωκτον. Πάρε κόσμε προβληματισμούς και φιλοσοφικούς στοχασμούς, πάρε πάρε λέμε! Είναι και ψυχούλα… ή μήπως ψυχάρα?3. Nada. Του το χρωστάω, αυτός φταίει, κύριοι δικαστές, που εθίστηκα στο σπορ του μπλογκαρίσματος!4. Πτώση. Ε ρε γέλιο που πέφτει!5. Ροίδης. Ο άλλος Ρο όμως. Δεν λέω και με τον κανονικό καλά τα πάω, κι ας έχει διαφορετική κοσμοθεωρία από μένα. Αλλά ο άλλος είναι αλλιώς!5+1. Είναι και εκείνα τα ρεμάλια, ο Bolek & Lolek, που δεν μπορούσα να τους αφήσω απ’ έξω γιατί πολύ θα ήθελα να μάθω 5+5 ασήμαντα πράγματα γι’ αυτούς!\nΣτο γυμναστήριο όπου πηγαίνω κυκλοφορούν πολλά ψώνια. Τους παρακολουθώ εδώ και καιρό. Φοράνε καρό παντελόνια ή κολλάν για να φαίνεται η σωματική τους διάπλαση και κολλητό- σε σημείο σκασμού- φανελάκι για να μένουν γυμνά τα στιβαρά τους μπράτσα και οι ζουμερές τους ωμοπλάτες. Έχουν ύφος «I am the king of the world” ή σε ελληνική μετάφραση «Γαμάω και δέρνω» (ας με συγχωρήσουν οι εκατοντάδες υψηλού επιπέδου αναγνώστες μου) και τίποτα δεν μπορεί να πτοήσει το διογκωμένο με ορμόνες ΕΓΩ τους. Για κακή μου τύχη, ένας τέτοιος με πλησίασε σήμερα. Δε θα αναλύσω το γιατί και πως του ήρθε να γυρίσει να με κοιτάξει, γιατί ίσως συνειδητοποιήσω ότι τους μοιάζω πολύ περισσότερο από όσο θα ήθελα και δε θα την αντέξω αυτήν την κεραμίδα… αυτόν τον τσιμεντόλιθο… αυτήν την σιδερόβεργα… καλά έτσι όπως πάω θα χτίσω σπίτι σε λίγο, οπότε ας γυρίσω στην αφήγηση μου. Ο τύπος που λέτε σίγουρα όταν κοιτάζεται στον καθρέφτη βλέπει τον εαυτό του κάπως έτσι:Έτσι εξηγείται άλλωστε ο αέρας αυτοπεποίθησης που είχε όταν ήρθε για να μου πιάσει την κουβέντα, γιατί αν ήξερε τι εικόνα έχω εγώ γι’ αυτόν, μάλλον θα ήθελε να κρυφτεί για πάντα στο πιο σκοτεινό υπόγειο και να μην ξαναπατήσει πόδι στην επιφάνεια της γης… χμμμ… δεν είναι κακή ιδέα! Για να το δοκιμάσω. Ιδού:Άραγε αυτός τι είδε σε μένα και του έκανα τόσο φοβερή εντύπωση;Η ίδια βέβαια έχω μια εντελώς διαφορετική εικόνα για τον εαυτό μου:Οι περισσότεροι φίλοι μου από την άλλη με βλέπουν κάπως έτσι:Οι μαθητές μου πιθανότατα έχουν την παρακάτω εικόνα για μένα:Θα μπορούσα να συνεχίσω τη λίστα έπ’ άπειρον μα δε θέλω να σας κουράσω. Εξάλλου, είμαι σίγουρη ότι τόσην ώρα μόνο μια σκέψη περνάει από το μυαλό σας. Πώς να είναι άραγε πραγματικά η Μόντρεσορ; Ποια είναι η αληθινή της εικόνα;Παιδιά λυπάμαι που θα σας απογοητεύσω, αλλά δεν θα τη μάθετε ποτέ! Όχι επειδή δεν υπάρχει (σίγουρα σαν ιδέα υφίσταται), αλλά γιατί πάντα η εικόνα αλλάζει ανάλογα με αυτόν που την βλέπει και ο παρατηρητής πάντα θα φιλτράρει την πραγματικότητα με βάση τις δικές του εντυπώσεις, απόψεις και προσδοκίες. Η αντικειμενική αλήθεια υπάρχει, απλά δεν υπάρχουν αντικειμενικοί παρατηρητές.Υστ. Αυτός ο Άγιος Βλαχεντίνος, Φράγκεντινος, Τσαρλατίνος- πως τον λένε τέλος πάντων- ποιος είναι ρε παιδιά; Για εξηγήστε μου! Όχι τίποτε άλλο μου έκανε εντύπωση που αντί να πάμε στην εκκλησία για να τον τιμήσουμε βγαίνουμε για ποτό λέει. Μπας και με κορόιδευε ο Μπόντυ Μπίλντερ;\nposted by homelessMontresor at 2:30 PM


NBA Previews 2015-16: Los Angeles Clippers - The Ball Hog - Know Your Game·The Ball Hog - Know Your Game\nNBA Previews 2015-16: Los Angeles Clippers\nPosted on Oct 2 2015 - 7:00pm by Kosmas Kapsalis\nAustin RiversBlake GriffinChris PaulChuck HayesDeAndreJordanDoc RiversJ.J. RedickJamal CrawfordJosh SmithLanc StephensonLuc Richard Mbah A MouteMark CubanNikoloz TskitishviliPablo PrigioniPaul PierceSteve BallmerWesley Johnson\nΟι Los Angeles Clippers μπαίνουν σε μια σεζόν που ελπίζουν να μην συγκεντρώνουν πλέον το ενδιαφέρον όλων μας για τα καρφώματα που χαρίζουν στους φαν με κάθε ευκαιρία, αλλά με μια ουσιαστική πορεία της ομάδας στην offseason. O Jordan έμεινε, ο πάγκος επιτέλους ενισχύθηκε και τα αποτελέσματα στα playoffs πρέπει να φανούν. Άμεσα\nΓια τρίτη συνεχόμενη φορά οι Clippers μάζεψαν στο σακούλι τους περισσότερες από 55 νίκες, και με ρεκόρ 56-26 (δεύτερο καλύτερο στην ιστορία του συλλόγου μετά το 57-25 του 2014), πήραν τη 2η θέση στην Pacific πίσω από τους (πρωταθλητές τελικά) Warriors, και την 3η στο ΝΒΑ πίσω μόνο από Warriors και Hawks. Κι όμως η χρονιά θεωρείται αποτυχημένη. Τέτοιες επιδόσεις πριν καμιά πενταετία θα φάνταζαν απατηλά όνειρα για τους φτωχούς του Los Angeles, όμως είναι ενδεικτικά του πήχη που πλέον υπάρχει στην ομάδα. Στην regular season οι Clippers ήταν από τις σταθερότερες ομάδες. Ο Blake Griffin έχασε 15 παιχνίδια, αλλά αυτό επέτρεψε στον DeAnde Jordan να έχει σε εκείνο το διάστημα κατά μέσο όρο 15 πόντους και 18,5 rebounds. Βέβαια, κι όσο έπαιζε ο Griffin ο Jordan δεν άφηνε περιθώρια στα σκουπίδια, μιας και τελείωσε τη χρονιά έχοντας 15 rpg, όντας για 2η συνεχή χρονιά ο πρώτος της λίγκας σε αυτήν την κατηγορία. Οι Clippers εντούτοις, τόσο στις κατηγορίες των rebounds, όσο και στα blocks, ήταν από τις χειρότερες ομάδες του ΝΒΑ, χαρακτηριστικό ότι τα περίμεναν όλα από τον ψηλό τους. Ήταν πάντως 3οι σε εύστοχα σουτ, εύστοχα τρίποντα και assists, ήταν η δεύτερη καλύτερη ομάδα, μετά τη Charlotte, με τα λιγότερα λάθη και ήταν πίσω μονάχα από τους Warriors σε συνολικούς πόντους και πόντους ανά παιχνίδι, με σχεδόν 107.\nΣτον πρώτο γύρο των playoffs απολαύσαμε μια πραγματικά καταπληκτική σειρά κόντρα στους Spurs, που με τρεις λέξεις: τα είχε όλα. Φοβερές ατομικές εμφανίσεις, επτά παιχνίδια, τέσσερα breaks και με buzzer του Paul στο τέλος, αποκλεισμό των μέχρι εκείνη την στιγμή πρωταθλητών. Ήταν πραγματικά μια από της καλύτερες σειρές της δεκαετίας. Στον επόμενο γύρο ξεκίνησαν με φόρα και προηγήθηκαν με 3-1 έναντι των Houston Rockets. Και πάνω που είχαμε όλοι ψηθεί για τελικούς Δύσης με Warriors και Clippers, οι Καλιφορνέζοι κατέβασαν το γενικό, έχασαν τρία συνεχόμενα παιχνίδια, αποκλείστηκαν και μπήκε τελεία σε ακόμα μία χρονιά. Τα αποτελέσματα της ανυπαρξίας πάγκου και η κόπωση του να καταβάλουν τους Spurs βλέπετε…\nΣτο Los Angeles είχε κίνηση. Το καλοκαίρι οι Clippers έκαναν αυτό για το οποίο όλοι τους ”κατηγορούσαν” κι εντόπιζαν τον λόγο για τον οποίο δεν μπορούσαν να αποκλείσουν τις κορυφαίες ομάδες σε μια σειρά best of 7 αγώνων: το βάθος, ή, σωστότερα, η έλλειψη τέτοιου, στον πάγκο τους. Εκεί έστρεψαν την προσοχή τους κι εκεί ενισχύθηκαν σημαντικά. Τόσο σημαντικά που μπορεί να το παράκαναν (αναλυτικότερα ακολούθως). Στην ομάδα ήρθε ο Lance Stephenson, στην προσπάθεια να αφήσει πίσω του την (πολύ) κακή χρονιά που έκανε στη Charlotte. Ήρθε από το Houston ο Josh Smith, σε μια κίνηση έκπληξη, μιας και στο Τέξας είχε δείξει να ταιριάζει καλά, τόσο στο rotation, όσο και με τους υπόλοιπους παίκτες της ομάδας. Παρέμεινε στην πόλη, αλλά ήρθε από τους Lakers ο Wesley Johnson. Η τελευταία σημαντική τους κίνηση όμως, είναι κι αυτή που ενδέχεται να αποδειχτεί και η πιο καταλυτική όταν σφίξουν τα γάλατα στα playoffs και, προφανώς, αναφερόμαστε στον Paul Pierce. O Truth μετά από 15 χρόνια στη Βοστόνη, έχει αλλάξει τρεις ομάδες μέσα σε τρία χρόνια και δήλωσε ότι θα αποσυρθεί το 2016 σε περίπτωση που οι Clippers κατακτήσουν το πρωτάθλημα. Η αξία του, πάντως, και η σημαντικότητα της συνεισφοράς του φάνηκε (και) με τους Wizards, και τις φοβερές και τρομερές εμφανίσεις του στα playoffs, τόσο κόντρα στους Raptors, όσο (και κυρίως) εναντίον των Hawks.\nΚατά τα άλλα, στους Clippers θα αγωνίζονται οι Luc Mbah a Moute, Pablo Prigioni, καθώς κι ο Chuck Hayes, για έναν άτυπο διαγωνισμό με τον DeAndre Jordan για το ποιος παίκτης των Clippers θα μας χαρίσει το περισσότερο γέλιο όταν πάει να σουτάρει ελεύθερες βολές. Τον Nikoloz Tskitishvili μόνο να μην ξεχάσουμε να αναφέρουμε παιδιά. Νο 5 στο draft του 2002 παρακαλώ. Στο draft, ήρθε ο απόφοιτος του Michigan State, Branden Dawson. Τέλος, στους Clippers ανανέωσε και το “βίσμα” Austin Rivers, στον οποίο ο GM πατέρας του έδωσε κάτι παραπάνω από $ 3 εκατ. το χρόνο για να έχει την χαρά να τον προπονεί ο coach πατέρας του.\nΞεχωριστή αναφορά στο σίριαλ με τον DeAndre Jordan, o οποίος συμφώνησε προφορικά με τον Marc Cuban ώστε να μετακομίσει στο Dallas. Mavericks, αλλά και Clippers, ξεκίνησαν να κάνουν τα πλάνα τους βασισμένοι σε αυτό το γεγονός. Τελικά, την παραμονή της επίσημης έναρξης της μεταγραφικής περιόδου, κι όταν ο Jordan έπρεπε να υπογράψει το νέο συμβόλαιο, ξεκίνησε ένα σούσουρο στο twitter ότι το ξανασκέφτεται να φύγει από το Λος Άντζελες. Μια επιτροπή που απαρτιζόταν από τους Doc Rivers, Blake Griffin, Chris Paul, κι όπως διέρρευσε μετά από λίγο καιρό και την κόρη του Doc, κατάφεραν να μεταπείσουν τον Jordan, κι ο αστικός θρύλος θέλει τον Marc Cuban να τριγυρίζει στους δρόμους του Houston, ψάχνοντας τον DeAndre για εξηγήσεις. Το περιστατικό ξαναζωντανεύει, κυρίως σε ηλεκτρονικό επίπεδο, με διάφορες δηλώσεις, και το μόνο σίγουρο είναι ότι ο Jordan κόντυνε στα μάτια όλων με την συμπεριφορά του και θα περιμένουμε να δούμε την υποδοχή που του ετοιμάζουν στο Dallas στο πρώτο παιχνίδι μεταξύ των δυο ομάδων.\nA, ναι. Το καλοκαίρι είχε και καλλιτεχνική αλλαγή για τους Clippers, μιας κι άλλαξε το logo αλλά και οι εμφανίσεις της ομάδας.\nPG Chris Paul Austin RIvers Pablo Prigioni\nSG J.J. Reddick Jamal Crawford Lance Stephenson\nSF Wesley Johnson Paul Pierce\nPF Blake Griffin Josh Smith Branden Dawson\nC DeAndre Jordan Cole Aldrich Chuck Hayes\nOι Clippers έχουν στις θέσεις 1, 4 και 5, παίκτες που είναι (τουλάχιστον) στο top-5 της θέσης τους στο ΝΒΑ. Αυτή είναι και η δύναμή τους. Φέτος όμως δυνάμωσαν και στις υπόλοιπες θέσεις, και το πιο σημαντικό, έφτιαξαν και αξιόλογο πάγκο. Στα χαρτιά είναι μέσα στις 3-4 πληρέστερες ομάδες της λίγκας. Όπως άλλωστε δήλωσε κι ο Lance, τα διπλά στις προπονήσεις, μοιάζουν με All-Star Game. Το βάθος στις θέσεις 4 και 5 ποιοτικά δεν είναι εφάμιλλο με εκείνο της περιφέρειας, αλλά, σε κάθε περίπτωση, όπως φαίνεται κι από το depth chart, δεν επικρατεί κι η περσινή ξηρασία.\nΣε κάθε περίπτωση, έχουν την πιο αθλητική frontline και το καλύτερο1)έλεω Curry ένα από τα καλύτερα PG του πρωταθλήματος, πράγμα που εκμεταλεύονται, τόσο ουσιαστικά, όσο και για να μας χαρίσουν θέαμα. Επιθετικά, λίγες ομάδες συγκρίνονται με τους Clippers. Toυ Griffin, δεν του έφτανε ότι κάρφωνε2)κάνοντας foul σε όποιον έβρισκε μπροστά του, αποφάσισε πέρσι (ορθώς) να βάλει και το εξωτερικό σουτ στο ρεπερτόριό του, ενώ συνέχισε να είναι αποδοτικός και στο κομμάτι των assist.\nΠως γίνεται οι Clippers να διόρθωσαν το σημείο που πονούσαν και παρόλα αυτά να συνεχίσουν να έχουν πρόβλημα; Η απάντηση βρίσκεται στους παίκτες που πήραν και στην μαγική λέξη ”χρόνος”. Αν θεωρήσουμε ότι ο Redick θα ξεκινάει στο ”2” και ο Wes Johnson στο ”3”, ο Doc Rivers θα πρέπει να βρει λεπτά συμμετοχής για τους Jamal Crawford, Lance Stephenson, Paul Pierce και Josh Smith. Τετράδα που με κάποιον καλούτσικο center, έμπαινε playoffs στην Ανατολή. Τώρα όμως αυτοί θα πρέπει να έρθουν από τον πάγκο και να παίζουν τόσο ώστε να μην δυσαρεστηθούν καθώς μιλάμε, είτε για περίεργους (στην καλύτερη) χαρακτήρες, είτε στην περίπτωση του Pierce για παίκτη με πολύ μεγάλο “Εγώ”. Και μιας κι αναφερθήκαμε στον Pierce, σε λίγες μέρες κλείνει τα 38. Του έχουν μείνει αποθέματα; Το μπαλάκι στον coach Doc λοιπόν, που για πρώτη φορά μας έδειξε να διορθώνει τα λάθη του GM Doc, να μας αποδείξει και πόσο καλός διαχειριστής είναι.\nΕκτός αυτού, όσο ικανοί είναι επιθετικά, στον τομέα άμυνα πάσχουν. Παρότι έχουν ένα πολύ αθλητικό center και τον Paul, που -σταθερά- τα τελευταία χρόνια είναι στο top 5 στην λίγκα σε κλεψίματα, ομαδικά δεν έχουν μεγάλη διάθεση σε αυτό το κομμάτι. Επίσης, μπορεί ο πάγκος να δυνάμωσε, αλλά η μαύρη τρύπα πίσω από τον Jordan υπάρχει, μιας και οι Aldrich και Hayes, είναι ημίμετρα, όταν θες να πρωταγωνιστήσεις.\nΤέλος, ο βασικότερος λόγος για τον οποίο ο DeAndre θέλησε να φύγει, ήταν η δυσαρέσκειά του για το ότι δεν περιλαμβάνεται πολύ στα επιθετικά plays της ομάδας. Ο Paul στην συνάντησή τους, του διαβεβαίωσε πως αυτό θα αλλάξει. Για τον εγωισμό του Jordan αυτό είναι καλό. Με δεδομένο βέβαια πως έχει αποδείξει την παροιμιώδη του ανικανότητα να είναι αποτελεσματικός σε απόσταση μεγαλύτερη από 70 εκατοστά μακρυά από την μπασκέτα, μπορεί να μην είναι τόσο καλό για την ομάδα.\nΤελευταία πληθαίνουν όλο και περισσότερο οι μουρμούρες αμφισβήτησης προς τις προπονητικές ικανότητες του Doc Rivers, με τους Μαντζούκα και Ραδικόπουλο να πρωτοστατούν στην υπονόμευση του. Το μόνο σίγουρο είναι ότι πρόκειται για έναν προπονητή που μπορεί να βγάλει το καλύτερο από τους παίκτες του, και παίζει σημαντικό ρόλο στο ψυχολογικό σκέλος που ακολουθεί μια ομάδα. Αυτό φάνηκε τόσο από τον ερχομό στην ομάδα του Austin Rivers και, το βασικότερο, ότι εκείνος όντως έπαιξε μπάσκετ, όσο και το καλοκαίρι με την περίπτωση του DeAndre Jordan.\nΠαρόλα αυτά πάνε τρία χρόνια πια που έχει στα χέρια του πολύ καλό υλικό, αλλά στα playoffs δεν έρχεται το βήμα παραπέρα. Το 2013 υπήρχε σαν δικαιολογία το σκάνδαλο Sterling που αποσυντόνισε την ομάδα. Ο Steve Ballmer όμως έχει δώσει σχεδόν εν λευκώ τη διαχείριση της ομάδας στον Rivers κι εκείνος περιμένει εύλογα το βήμα παραπάνω από τον 2ο γύρο των playoffs για να συνεχίσει να ξεφαντώνει στις κερκίδες.\nΣίγουρα είναι ανάμεσα στους καλύτερους προπονητές στο πρωτάθλημα, θα πρέπει όμως να κάνει και με τους Clippers την πορεία που όλοι αναμένουν βάσει υλικού. Κι αυτό πρέπει να γίνει άμεσα, καθώς εκτός των άλλων, το παράθυρο κυριαρχίας του Paul θα αρχίσει να κλείνει. Μεγάλο στοίχημα του Doc για φέτος θα είναι να μας δείξει την version Lance Stephenson “πρώτος στο ΝΒΑ σε triple doubles” που είχε εμφανιστεί πριν δυο χρόνια, και σίγουρα όχι το περσινό αποτυχημένο μοντέλο που σούταρε με 37% συνολικά και 17%(!!) στα τρίποντα.\nΕύκολη ενότητα. Δεν λέγονται τυχαία “Lob City”. Οι Clippers είναι από τις πιο θεαματικές ομάδες του πρωταθλήματος. Κάθε fan αξίζει να χάσει τον ύπνο του για να παρακολουθήσει παιχνίδι τους.\nΕξωαγωνιστικά, σε δύο σημεία θα επικεντρωθούμε. Πρώτον, παρακαλάμε ο τρελο-Lance να σκάσει μύτη σε καμιά προπόνηση φορώντας παπούτσια με την υπογραφή του LeBron, και τον Pierce να τον παίρνει στο κυνήγι.\nΣτα σοβαρά ζητήματα, όλη η φίλαθλη κοινή γνώμη, θα έχει στραμμένη την προσοχή της με αγωνία, στον αγώνα που θα κάνει ο Josh Smith να βγάλει τη χρονιά και να φροντίσει την οικογένειά του, με τα $ 6,9 εκατ. που θα εισπράξει φέτος συνολικά. 3)$ 1,49 εκατ. από τους Clippers συν τα κερατιάτικα που έχει λαμβάνειν από το Detroit φυσικά.\nΠρώτη ή δεύτερη θέση στην Pacific, τρίτη ως πέμπτη στο ΝΒΑ, δεν έχει σημασία. Τίποτα από αυτά δεν παίζουν πλέον ρόλο για τους Clippers. Είναι μια από τις καλύτερες ομάδες του ΝΒΑ, αλλά πρέπει πλέον να το αποδείξουν έμπρακτα, εκεί που μετράει. Όχι με θεαματικές φάσεις, ή στατιστικές πρωτιές, μα με παρουσία σε τελικούς. Περιφέρειας στα σίγουρα για αρχή και, από εκεί και πέρα, είναι ξεκάθαρο πως στόχος τους είναι το πρωτάθλημα. Είναι στους διεκδικητές εξάλλου. Πρόβλεψη του Ball Hog είναι ρεκόρ συλλόγου σε νίκες (58-24 τουλάχιστον), πρώτη θέση της Pacific κόντρα στους Warriors κι από εκεί και πέρα το ξαναβλέπουμε τον Απρίλη. Όπως έχουμε ξαναπεί, σε αυτή τη Δύση είναι άγνωστο ποιος θα επιβιώσει μέχρι το τέρμα.\n1. ↑ έλεω Curry\n2. ↑ κάνοντας foul\n3. ↑ $ 1,49 εκατ. από τους Clippers συν τα κερατιάτικα που έχει λαμβάνειν από το Detroit φυσικά


Αρχική σελίδαΒΟΥΛΕΥΤΕΣΑυτοί είναι οι 117 πρώην βουλευτές που ζητούν αναδρομικά έως 100.000 ευρώ έκαστος. ΦΤΥΣΤΕ ΤΟΥΣ .....να μη βασκαθούν !\n117 πρώην μπουμπούκια του Ελληνικού κοινοβουλίου, μεταξύ των οποίων ο Τσοχατζόπουλος, ο Μαντέλης, αλλά και άλλοι πολλοί που κατέστρεψαν τη χώρα αφού βούταγαν, όχι μόνο το δάχτυλο, αλλά ολόκληρο το χέρι στο μέλι, ζητούν να τους πληρώσουμε ακόμα μερικές χιλιάδες ευρώ.\nΑνήθικοι άνθρωποι μέχρι τα στερνά τους.\nΦτύστε τους ....να μην βασκαθούν\nΣτους 117 είχαν ανέλθει οι βουλευτές που με αγωγές τους στο Διοικητικό Πρωτοδικείο Αθηνών είχαν ζητήσει με το νόμιμο τόκο και αναδρομικά, διαφορές αποδοχών εκατοντάδων εκατ. ευρώ, αλλά και αποζημιώσεις για ηθική βλάβη, όπως μεταδίδει το aftodioikisi.gr.\nΟι αγωγές είχαν κατατεθεί μετά την απόφαση του Μισθοδικείου το 2006 με την οποία αυξήθηκαν οι αποδοχές των δικαστικών λειτουργών και, όπως ισχυρίζονται οι βουλευτές, η συγκεκριμένη απόφαση δεν εφαρμόστηκε στους δικούς τους μισθούς και συντάξεις. Σύμφωνα με πληροφορίες, οι συγκεκριμένες αγωγές συνδέονται με την απόφαση την διάταξη με την οποία το Δημόσιο αποδέχεται δικαστικές αποφάσεις του Ελεγκτικού Συνεδρίου που δίνουν αναδρομική αύξηση.


ΕΧΑΕ: Κέρδη 1,6 εκατ. στο α΄ τρίμηνο (+169%), με επιβράδυνση στα επόμενα τρίμηνα - thebanker.gr\nΠαράταση προθεσμιών για την πώληση του 49% του…\nΧωρίς δασμούς τα βρετανικά εμπορεύματα που εισάγονται στην…\n«Ελλάδα 2021»: Σε συλλεκτικά νομίσματα ο Φοίνικας του…\nΑντιπροσωπεία της ΝΔ συναντήθηκε με τον Σύλλογο Εργαζομένων…\nΔημοσκόπηση: Ισχυρό προβάδισμα 15 μονάδων της ΝΔ έναντι…\nΚοντοζαμάνης : Άμεσα η προκήρυξη 500 νέων θέσεων…\nΤουρκία : Δεν άλλαξε κάτι για να αρθεί…\nΚΙΝΑΛ : Εμπαιγμός η τοποθέτηση μάνατζερ στον ΕΦΚΑ…\nΤσίπρας : Να μη ζητηθεί πίσω η επιστρεπτέα…\nΜε αυξημένα έσοδα κατά 31,8% και καθαρά κέρδη 1,6 εκατ. ευρώ ενισχυμένα κατά 169% έκλεισε το α΄ τρίμηνο του 2020 για την ΕΧΑΕ, που προβλέπει μείωση του ποσοστού αύξησης των κερδών στα επόμενα τρίμηνα, αφού και τα μεγέθη της αγοράς στα αντίστοιχα τρίμηνα του 2019 ήταν σημαντικά βελτιωμένα σε σχέση με το πρώτο τρίμηνο της χρονιάς εκείνης.\nΤο α΄ τρίμηνο του 2020 η μέση ημερήσια αξία συναλλαγών (ΜΗΑΣ) διαμορφώθηκε στα 84,8 εκατ. ευρώ αυξημένη κατά 84,5% σε σχέση με το α΄ τρίμηνο του 2019 ( EUR46,0 εκ.) ενώ ο Γενικός Δείκτης του Χρηματιστηρίου Αθηνών έκλεισε μειωμένος κατά 22,6% συγκριτικά με το τέλος της αντίστοιχης περσινής περιόδου.\nΑντίθετα η μέση κεφαλαιοποίηση της ελληνικής αγοράς αυξήθηκε κατά 12,9% σε σύγκριση με την αντίστοιχη μέση κεφαλαιοποίηση του α’ τριμήνου του 2019 (54,9 δισ. ευρώ έναντι 48,6 δισ. ευρώ). Ως εκ τούτου, τα συνολικά έσοδα του ομίλου διαμορφώθηκαν στα 7,8 εκατ. ευρώ έναντι 5,9 εκατ. ευρώ το α΄ τρίμηνο του 2019, αυξημένα κατά 31,8%. Η μεταβολή οφείλεται κυρίως στην αυξημένη συναλλακτική δραστηριότητα. Το σύνολο του κόστους λειτουργικών εργασιών και δαπανών με παρεπόμενες υπηρεσίες ανήλθε στα 4,4 εκατ. ευρώ έναντι 3,8 εκατ. ευρώ το α’ τρίμηνο του 2019, αυξημένο κατά 15,4%. Σημειώνεται ότι η μεταβολή προέρχεται κυρίως από τις αμοιβές προσωπικού που συνδυάστηκαν με την ενίσχυση της διοικητικής δομής στις αρχές του έτους, την δωρεά του ομίλου για την υποστήριξη του εθνικού συστήματος υγείας στην αντιμετώπιση του COVID-19, καθώς και τα τέλη που κατέβαλε η θυγατρική ATHEXCSD στην Επιτροπή Κεφαλαιαγοράς για την αδειοδότησή της βάσει CSDR.\nΩς αποτέλεσμα, τα κέρδη προ φόρων χρηματοδοτικών, επενδυτικών αποτελεσμάτων και αποσβέσεων (EBITDA) ανήλθαν στα 3,05 εκατ. ευρω, αυξημένα κατά 75,7% σε σχέση με τα 1,7 εκατ. ευρώ πέρυσι. Η σημαντική αύξηση των εσόδων είχε ως αποτέλεσμα τα ενοποιημένα κέρδη προ φόρων (ΕΒΤ) να διαμορφωθούν στα 2,0 εκατ. ευρώ έναντι 0,9 εκατ. ευρώ πέρυσι παρουσιάζοντας αύξηση 129%. Τα ενοποιημένα καθαρά κέρδη του ομίλου μετά από φόρους διαμορφώθηκαν στα 1,6 εκατ. ευρώ έναντι 0,6 εκατ. ευρώ στο αντίστοιχο διάστημα πέρυσι παρουσιάζοντας αύξηση 169% ενώ τα κέρδη ανά μετοχή ανήλθαν στα 0,03 ευρώ και 0,013 ευρώ αντίστοιχα.\nMε βάση την κατευθυντήρια γραμμή για τους Εναλλακτικούς Δείκτες Μέτρησης Απόδοσης (ΕΔΜΑ) που δημοσίευσε η Ευρωπαϊκή Αρχή Κινητών Αξιών και Αγορών (ESMA), τα προσαρμοσμένα καθαρά κέρδη ανά μετοχή διαμορφώθηκαν σε 0,026 έναντι 0,010 ευρώ την αντίστοιχη περυσινή περίοδο.\nO όμιλος συνεχίζει απρόσκοπτα την δραστηριότητά του, καθώς η διοίκηση έχει λάβει τα απαραίτητα μέτρα για τον περιορισμό της έκτασης των οικονομικών συνεπειών από την πανδημία COVID–19 σε βαθμό που να μην υπάρχει ουσιώδης αβεβαιότητα αναφορικά με την συνέχιση της δραστηριότητας του ομίλου. Στο πλαίσιο αυτό αξιοποιώντας την τεχνολογική του υποδομή, έχει δημιουργήσει έναν ισχυρό μηχανισμό αντιμετώπισης κρίσεων.\nΣύμφωνα με την ΕΧΑΕ η επίπτωση της πανδημίας COVID-19 έχει ως τώρα περιορίσει σημαντικά τη ΜΗΑΣ του β’ τριμήνου και η μέση κεφαλαιοποίηση διαμορφώνεται σε χαμηλά 3-ετίας. Συμπερασματικά, στα επόμενα τρίμηνα του 2020 αναμένεται να περιοριστεί σημαντικά το ποσοστό αύξησης των κερδών, αφού και τα μεγέθη της αγοράς στα αντίστοιχα τρίμηνα του 2019 ήταν σημαντικά βελτιωμένα σε σχέση με το πρώτο τρίμηνο της χρονιάς εκείνης.\nΕρευνα: Πώς ο κορονοϊός άλλαξε τους καταναλωτές\nΥγεία: 40 χρόνια λειτουργίας για τη μονάδα ΜΕΝΝ του Μητέρα\nΟΑΕΔ: Προσωρινοί πίνακες αξιολόγησης επιχειρηματικών ιδεών για το πρόγραμμα ανέργων 18-19 ετών\nbanks August 29, 2020\nΕθνική: Στόχος για NPEs μόλις 1,7 δισ. το 2022\nΤουρκία : Δεν άλλαξε κάτι για να αρθεί το casus belli λέει...\nΑνοίγει το «Εξοικονομώ» σε 4 περιφέρειες – Τεχνικές αλλαγές στο σύστημα των...\nΘρίλερ στο Έσεξ: Φυλάκιση έως και 27 χρόνια για τον θάνατο των 39 Βιετναμέζων μεταναστών\nΝέο μήνυμα Ναβάλνι από τη φυλακή: Είμαι καλά, δεν προτίθεμαι να αυτοκτονήσω


Παίρνει η Γιαμπουρά τη θέση της Αραβανή στο X-Factor; Όλη η... - Star.gr\nMEDIA Τρίτη, 19 Απριλίου 2016, 13:02\nΠαίρνει η Γιαμπουρά τη θέση της Αραβανή στο X-Factor; Όλη η αλήθεια\nΔΕΙΤΕ τι απάντησε η Ευαγγελία στις σχετικές φήμες- ΒΙΝΤΕΟ\nΣτα δημοσιεύματα που ήθελαν την Στέλλα Γιαμπουρά να της παίρνει τη θέση στο X-Factor, όπου παρουσιάζει τα backstage, απάντησε για πρώτη φορά η Ευαγγελία Αραβανή, η οποία ήταν καλεσμένη στο «Όλα Πρώτη Φορά».\nΌπως εξήγησε η παρουσιάστρια, εκείνη συνεχίζει κανονικά να κάνει τα backstage του «X Factor» αλλά σταμάτησε από την πεντάλεπτη εκπομπή «Χ in the city» που σκοπό είχε να βάλει τους τηλεθεατές του ΣΚΑΪ στο «Χ» κλίμα του show.\n«Είναι μία άλλη εκπομπή που ονομάζεται “X in the city” που ουσιαστικά ξεκίνησε από το κανάλι. Ξεκίνησα να το κάνω εγώ για να προωθήσουμε λίγο το “X Factor” και πιο πολύ για το κοινό του ΣΚΑΪ που δεν ξέρει ας πούμε τι είναι το “Χ Factor”. Είναι μια πεντάλεπτη εκπομπή που παίζει δύο ή τρεις φορές την εβδομάδα -δεν είναι κάτι- στο οποίο προσπαθούμε να γνωρίσουμε στο κοινό του ΣΚΑΪ που είχε συνηθίσει να βλέπει μόνο ενημερωτικές εκπομπές τι είναι το “Χ Factor”. Όταν ξεκίνησα να τα κάνω αυτά δείχναμε και κομμάτια από το “X-Factor” στο εξωτερικό. Όταν ξεκίνησε και το δικό μας πλέον και δεν προλάβαινα γιατί ήταν η πίεση του χρόνου πάρα πολύ μεγάλη. Επίσης δεν ήθελαν και οι ιθύνοντες του καναλιού να βρίσκομαι εγώ στην εκπομπή αυτή και να δείχνω πλάνα από το “X-Factor” που είμαι πάλι εγώ μέσα» ανέφερε η ίδια χαρακτηριστικά.


The Voice of America (VOA): News in Greek, 06-01-31\n Κεφαλονιά: Αμφίβολη η καταβολή αποζημιώσεων\n Διάγγελμα Μπους: Μια καινούρια αρχή\n Μήνυμα του Αϊμάν αλ Ζαγουαχίρι\n Συνάντηση του Κουαρτέτου για την Μέση Ανατολή στο Λονδίνο\n Διάσκεψη δωρητών για το Αφγανιστάν αρχίζει σήμερα στο Λονδίνο\n Nέα βιντεοκασέτα της Αμερικανίδας δημοσιογράφου που απήχθη στο Ιράκ\n Αντίθετες οι ΗΠΑ στην ανεξαρτησία της Ταιβάν\n Αυξημένες κατά 18% οι φυσικές καταστροφές το 2005\n Aναμένεται η επικύρωση του διορισμού του Σάμιουελ Αλίτο στο Ανώτατο Δικαστήριο των ΗΠΑ\n Παραπομπή του Ιράν στο Συμβούλιο Ασφάλειας\nΜε ανακούφιση υποδέχτηκαν οι κάτοικοι της Κεφαλονιάς το ηλεκτρικό ρεύμα στα σπίτια τους έξι ημέρες μετά τη διακοπή που σημειώθηκε στο νησί και τους ανάγκασε να ζήσουν εφιαλτικές ώρες στο σκοτάδι και το κρύο.\nΗ διακοπή της ηλεκτροδότησης προκάλεσε σοβαρά προβλήματα όχι μόνο στους καθημερινούς ρυθμούς αλλά και στην οικονομική ζωή της τοπικής κοινωνίας. Οι ζημιές που υπέστησαν τα καταστήματα από τη διακοπή του ρεύματος είναι σημαντικές, το εμπορικό επιμελητήριο της Κεφαλονιάς μάλιστα εκτιμά ότι φτάνουν τα 5 εκατομμύρια ευρώ.\nΠροβλήματα όμως με την ποιότητα των τροφίμων αντιμετωπίζουν πλέον και οι καταναλωτές, ενώ κλιμάκια της Νομαρχίας έχουν ήδη αρχίσει τους ελέγχους σε καταστήματα τροφίμων και σουπερμάρκετ. Οι επαγγελματίες από τη πλευρά τους έχουν αποφασίσει να διεκδικήσουν αποζημιώσεις για τα κατεστραμμένα προϊόντα τους από τη ΔΕΗ.\nΟι ανησυχίες πάντως όσων έχουν πληγεί από τη κακοκαιρία αλλά και όσων υπέστησαν ζημιές από τη διακοπή έχουν να κάνουν με το αν και πότε θα λάβουν τις αποζημιώσεις. Τα πράγματα για τη καταβολή των αποζημιώσεων δυσκολεύουν ακόμα περισσότερο μετά την άρνηση του Νομάρχη κυρίου Λευκαδίτη να κηρύξει το νομό σε κατάσταση έκτακτης ανάγκης.\nΣε περίπτωση που ο νομάρχης επιμείνει στην απόφαση του οι κάτοικοι της Κεφαλονιάς αλλά και της Ιθάκης χάνουν τη δυνατότητα να λάβουν το έκτακτο επίδομα των 600 ευρώ καθώς και άλλες παροχές όπως χορήγηση άτοκων δανείων και αποζημιώσεων για καταστροφές προϊόντων.\nΩστόσο το Υπουργείο Εσωτερικών υποστηρίζει ότι η μη κήρυξη της περιοχής σε κατάσταση ανάγκης δεν αφαιρεί τη δυνατότητα να δοθούν αποζημιώσεις σε όσους επλήγησαν.\nΣήμερα το βράδυ ο Πρόεδρος Μπους θ' απευθύνει στον αμερικανικό λαό το ετήσιο διάγγελμα για την κατάσταση της συμπολιτείας. O Πρόεδρος Μπους δεν πρόκειται να ανακοινώσει μεγάλες αλλαγές στην εξωτερική του πολιτική αλλά θα αναφερθεί στις προτεραιότητες του και θα επαναλάβει τη προσήλωση του να κερδίσει τον αγώνα κατά της τρομοκρατίας.\nΣύμβουλοι του αμερικανού προέδρου και λένε ότι θα μιλήσει για την πρόοδο που σημειώνεται στη προώθηση της ελευθερία στο Ιράκ και σε άλλα σημεία του κόσμου. Ο κύριος Μπους είπε μάλιστα ότι θα έχει και ένα μήνυμα για το Ιρανικό λαό. 'Θέλουμε ο λαός του Ιράν', λεει ο αμερικανός Πρόεδρος 'να μπορεί να ζει σε μία ελεύθερη κοινωνία. Θα μιλήσω λοιπόν για το θέμα αυτό και για την πολιτική των ΗΠΑ'.\nΑξιωματούχοι του Λευκού Οίκου αναφέρουν ότι το ετήσιο αυτό διάγγελμα αποτελεί ένα είδος καινούργιας αρχής για τη δεύτερη θητεία του προέδρου Μπους και ένα τρόπος να βελτιωθεί η δημοτικότητα του. Λένε επίσης ότι θα ανακοινώσει μερικά νέα προγράμματα για τη βελτίωση της ανταγωνιστικότητας της αμερικανικής οικονομίας, συμπεριλαμβανόμενων και πρωτοβουλιών για μειωθεί η εξάρτηση από ξένες πηγές ενέργειας.\nΜετά το σημερινό διάγγελμα ο Πρόεδρος Μπους πρόκειται να κάνει σειρά ομιλιών σε διαφορά σημεία των ΗΠΑ για τις πρωτοβουλίες του σε εσωτερικά θέματα και για να κερδίσει την λαϊκή υποστήριξη.\nΟ υπαρχηγός της αλ Κάιντα είπε ότι οι ΗΠΑ δεν μπόρεσαν να τον σκοτώσουν με την αεροεπιδρομή στο Πακιστάν νωρίτερα αυτό το μήνα. Σε βιντεοκασέτα, που μεταδόθηκε την Δευτέρα από την αλ Τζαζήρα, ο Αϊμάν αλ Ζαγουαχίρι πρόσθεσε ότι η επίθεση όμως, σκότωσε αρκετά άλλα αθώα άτομα, όπως τα χαρακτήρισε. Ο αλ Ζαγουαχίρι λέει επίσης ότι οι ΗΠΑ αγνόησαν την ανακωχή που πρόσφερε ο ηγέτης της οργάνωσης, Οσάμα μπιν Λάντεν, πριν δύο εβδομάδες, με αντάλλαγμα την απόσυρση των αμερικανικών δυνάμεων από το Ιράκ και το Αφγανιστάν. Ο Λευκός Οίκος απέρριψε την ανακωχή, λέγοντας ότι οι ΗΠΑ δεν διαπραγματεύονται με τρομοκράτες.\nΗ Κα Ράις, που εκπροσώπησε τις ΗΠΑ στις συνομιλίες του Κουαρτέτου.\nΤο επιλεγόμενο Κουρτέτο για την Μέση Ανατολή, που προωθεί την ειρηνευτική διαδικασία μεταξύ Ισραήλ και Παλαιστινίων, κάλεσε την Χαμάς να αποκηρύξει την βία, να αναγνωρίσει το Ισραήλ και να σεβαστεί ισχύουσες συμφωνίες.\nΔιπλωμάτες από την ΕΕ, τη Ρωσία, τα ΗΕ και τις ΗΠΑ, συναντήθηκαν τη Δευτέρα στο Λονδίνο για να συζητήσουν πώς να χειριστούν μία νέα Παλαιστινιακή κυβέρνηση της Χαμάς, η οποία επιζητεί την καταστροφή του Ισραήλ. Το Κουαρτέτο είπε ότι είναι αναπόφευκτη η αναθεώρηση της οικονομικής βοήθειας από ξένους δωρητές προς την μελλοντική κυβέρνηση των Παλαιστινίων και ότι το κύριο κριτήριο θα είναι το κατά πόσο η νέα κυβέρνηση θα είναι προσηλωμένη στην ειρήνη και την αναγνώριση του ισραηλινού κράτους.\nΕκπρόσωπος της Χαμάς είπε ότι η οργάνωση απορρίπτει τα αιτήματα του Κουαρτέτου. Πάντως, οι Παλαιστίνιοι εξαρτώνται από τα εκατοντάδες εκατομμύρια δολάρια που λαμβάνουν κάθε χρόνο ως ξένη οικονομική βοήθεια. Οι ΗΠΑ και η ΕΕ απείλησαν να διακόψουν την βοήθεια αυτή.\nΟ κ. Καρζάι\nΗ Aμερικανίδα υπουργός Εξωτερικών Κοντολήζα Ράις δήλωσε ότι οι ΗΠΑ πρόκειται να ανακοινώσουν σημαντική νέα οικονομική δέσμευση για το Αφγανιστάν, κατά τη διάρκεια συνεδρίου δωρητριών χωρών στο Λονδίνο που αρχίζει σήμερα, στην οποία λαμβάνουν μέρος εκπρόσωποι 60 χωρών.\nΗ κ. Ράις μετά από συνομιλίες τη Δευτέρα με τον πρόεδρο του Αφγανιστάν Χαμίντ Καρζάι δήλωσε ότι οι ΗΠΑ είναι προσηλωμένες στο Αφγανιστάν και ότι οι δύο χώρες έχουν στενούς δεσμούς και κοινό μέλλον. Οι δωρήτριες χώρες στοχεύουν στη δημιουργία συνθήκης με το Αφγανιστάν , σύμφωνα με τη οποία η Καμπούλ θα δεσμευθεί να αναπτυχθεί οικονομικά αλλά και σε θέματα ασφάλειας. Στο μεταξύ, ο υφυπουργός Οικονομικών της Ρωσίαςι Σεργκέι Στορτσάκ είπε ότι η Ρωσία είναι διατεθειμένη να παραγράψει χρέος 10 δισεκατομμυρίων δολαρίων προς το Αφγανιστάν, εφόσον η Καμπούλ το αναγνωρίσει, πράγμα που αρνείτο να κάνει ως τώρα.\nΗ Τζίλ Κάρολ, σε παλαιότερη φωτογραφία\nΟ αραβικός δορυφορικός τηλεοπτικός σταθμός αλ Τζαζήρα μετέδωσε νέα βιντεοκασέτα της αμερικανίδας δημοσιογράφου Τζίλ Κάρολ, της εφημερίδας Κρίστιαν Μόνιτορ, η οποία κρατείται όμηρος στο Ιράκ εδώ και δύο εβδομάδες. Η βιντεοκασέτα φέρει την ημερομηνία 28 Ιανουαρίου και παρουσιάζει την Τζίλ Κάρολ να φορά μουσουλμανική μαντήλα και να κλαίει.\nΗ ταινία δεν έχει ήχο, αλλά ο εκφωνητής της αλ Τζαζήρα είπε ότι η Κάρολ ζητούσε από τον αμερικανικό στρατό να αφήσει ελεύθερες όλες τις ιρακινές κρατούμενες, ακόμα και αυτές που κρατούνται στο ιρακινό υπουργείο Εσωτερικών. Οι απαγωγείς της είχαν απείλησαν ότι θα την σκοτώσουν, εκτός και αν ο αμερικανικός στρατός αφήσει ελεύθερες όλες τις ιρακινές κρατούμενες.\nO κ. Τσέν\nΟι ΗΠΑ επανέλαβαν ότι είναι αντίθετες στην ανεξαρτησία της Ταιβάν, μετά την δήλωση του προέδρου της ότι η χώρα μπορεί να ακυρώσει τα πολιτικά της σχέδια για ενοποίηση με την Κίνα.\nΟ εκπρόσωπος του Στέητ Ντηπάρτμεντ Ανταμ Ερελι είπε την Δευτέρα ότι οι ΗΠΑ αντιτίθενται σε μονομερείς αλλαγές του στάτους κουό είτε από την Ταιβάν, είτε από την Κίνα.\nΟ πρόεδρος της Ταιβάν Τσέν Σουϊμπιάν δήλωσε κατά τη διάρκεια πολιτικής συγκέντρωσης την Κυριακή ότι έφθασε ή ώρα να ακυρωθεί το σχέδιο για την ενοποίηση της Ταιβάν με την Κίνα. Θεωρείται βέβαιο ότι η δήλωση του κ. Τσέν εξόργισε την Κίνα.\nΕκθεση των ΗΕ επισημαίνει ότι οι φυσικές καταστροφές αυξήθηκαν κατά 18% τον περασμένο χρόνο, με αποτέλεσμα να χάσουν τη ζωή τους περίπου 92,000 άτομα. Η έκθεση που δόθηκε στην δημοσιότητα τη Δευτέρα λέει ότι οι φυσικές καταστροφές του 2005 επηρέασαν τις ζωές 157 εκατομμυρίων ανθρώπων, ενώ οι ζημίες ανέρχονται σε πολλά δισεκατομμύρια δολάρια.\nΤα στοιχεία της έκθεσης συγκεντρώθηκαν από την Διεθνή Υπηρεσία Στρατηγικής για την Μείωση Καταστροφών, η οποία ανήκει στα ΗΕ και εδρεύει στη Γενεύη και το Κέντρο Ερευνών Λουβαίν, του Βελγίου. Η έκθεση αναφέρει ότι πέρυσι υπήρξαν 360 καταστροφές, σε σχέση με τις 305 που σημειώθηκαν το 2004 και τονίζει ότι η αύξησή τους οφείλεται κυρίως στον αυξανόμενο αριθμό πλημμυρών, περιόδων ξηρασίας και ανεμοστροβίλων.\nΤο Πακιστάν, η Γουατεμάλα και οι ΗΠΑ είχαν το μεγαλύτερο αριθμό θυμάτων, ενώ η Κίνα, η Ινδία και οι ΗΠΑ, είχαν τον μεγαλύτερο αριθμό καταστροφών. Ο διευθυντής της Διεθνούς Υπηρεσίας Μείωσης Καταστροφών, Σαλβάνο Μπριτσένο, υπογράμμισε ότι επιπλέον απειλές, όπως το φαινόμενο του θερμοκηπίου και η χειροτέρευση του περιβάλλοντος, καθιστούν εκατομμύρια ανθρώπους πιο ευάλωτους στις φυσικές καταστροφές.\nΗ αμερικανική γερουσία, με ψήφους 72 υπέρ και 25 κατά, ψήφισε να διακόψει τις διαβουλεύσεις για τον διορισμό του δικαστή Σάμιουελ Αλίτο στο Ανώτατο δικαστήριο των ΗΠΑ, προλειαίνοντας έτσι τον δρόμο για την πιθανή έγκριση του διορισμού την Τρίτη.\nΟρισμένοι Δημοκρατικοί προσπάθησαν να συνεχιστούν οι διαβουλεύσεις και η ανάπτυξη επιχειρημάτων, με την ελπίδα ότι θα καθυστερούσε η ψηφοφορία για τον διορισμό του κ. Αλίτο, όμως οι προσπάθειές τους δεν απέδωσαν.\nΟ πρόεδρος Μπούς, με ανακοίνωσή του εξέφρασε την ικανοποίησή του που η γερουσία απέρριψε την προσπάθεια καθυστέρησης της ψηφοφορίας. Ο δημοκρατικός γερουσιαστής Τζών Κέρρυ δήλωσε ότι ο Σάμιουελ Αλίτο έχει δείξει να ευνοεί τους δυνατούς και όχι τους αδύναμους και τους ταπεινούς. Όμως, ο ρεπουμπλικανός γερουσιαστής Αρλεν Σπέκτερ επισήμανε ότι ο κ. Αλίτο έχει όλα τα προσόντα για την θέση αυτή. Όπως αναμένεται, ο διορισμός του θα επικυρωθεί την Τρίτη.\nΜπλέαρ, Ράις και Στρω\nΤα 5 μόνιμα μέλη του Συμβουλίου Ασφάλειας των Ηνωμένων Εθνών συμφώνησαν ότι το Ιράν πρέπει να παραπεμφθεί ενώπιον του συμβουλίου για το πυρηνικό του πρόγραμμα. Οι υπουργοί Εξωτερικών της Βρετανίας, της Κίνας, της Γαλλίας , της Ρωσίας και των ΗΠΑ και της Γερμανίας εξέδωσαν από κοινού ανακοίνωση σήμερα μετά από συνομιλίες στο Λονδίνο. Οι υπουργοί εισηγήθηκαν ότι η Διεθνής Υπηρεσία Ατομικής Ενέργειας, που θα συνέλθει την Πέμπτη στη Βιέννη, να παραπέμψει το θέμα του Ιράν στο Συμβούλιο Ασφάλειας για επιβολή πιθανών κυρώσεων. Οι υπουργοί λένε ότι το συμβούλιο πρέπει να περιμένει μέχρι το Μάρτιο , για να δώσει στη Διεθνή Υπηρεσία Ατομική Ενέργειας χρόνο να εκδώσει την επίσημη έκθεση της για το πυρηνικό πρόγραμμα του Ιράν.\nvoa2html v3.00 run on Wednesday, 1 February 2006 - 2:18:14 UTC


IKEA: Νεαροί διανυκτερεύουν στα κρεβάτια των καταστημάτων | E-Daily.gr\nIKEA: Νεαροί διανυκτερεύουν στα κρεβάτια των καταστημάτων\nΤο περιστατικό σημειώθηκε στην πόλη Γιονκέπινγκ στη Νότια Σουηδία\nΔημοσίευση 22/12/2016 | 11:49\nΑυστηρή προειδοποίηση απηύθυνε η εταιρεία IKEA σε νεαρούς Σουηδούς, οι οποίοι διαπιστώθηκε ότι είχαν διανυκτερεύσει σε κατάστημα της αλυσίδας, αφού διείσδυσαν σε αυτό.\nΤο περιστατικό σημειώθηκε στην πόλη Γιονκέπινγκ στη Νότια Σουηδία το περασμένο Σαββατοκύριακο.\nΟ εκπρόσωπος Τύπου της IKEA Σουηδίας, Γιάκομπ Χόλμστρεμ, ανακοίνωσε: «Το πρωί του Σαββάτου, λίγο πριν ανοίξουν οι πόρτες του καταστήματος, δύο εργαζόμενοι της IKEA βρήκαν δύο κορίτσια ηλικίας 14 ετών, τα οποία είχαν διεισδύσει στο κατάστημα και διανυκτέρευσαν σε αυτό. Τα κορίτσια παραδόθηκαν στην ασφάλεια του καταστήματος, η οποία με τη σειρά της κάλεσε την αστυνομία».\nΕυτυχώς για τα δύο κορίτσια, η εταιρεία αποφάσισε να μην καταθέσει αγωγή, αφήνοντας στους γονείς των άτακτων παιδιών να χειρισθούν το ζήτημα όπως αυτοί επιθυμούσαν.\n«Η IKEA επέλεξε να μη ζητήσει την καταγραφή του περιστατικού στο βιβλίο συμβάντων της αστυνομίας, εξαιτίας του νεαρού της ηλικίας των δραστών. Η εταιρεία μας επικοινώνησε με τους γονείς τους, οι οποίοι μας διαβεβαίωσαν ότι συνειδητοποιούν απόλυτα τη σοβαρότητα του περιστατικού», είπε ο κ. Χόλμστρεμ.\nΗ ιδιότυπη αυτή «εισβολή» δεν είναι, ωστόσο, πρωτοφανής. Τον περασμένο Αύγουστο, δύο Βέλγοι κωμικοί κινηματογράφησαν τους εαυτούς τους, κατά τη διάρκεια διανυκτέρευσής τους σε κατάστημα της αλυσίδας IKEA. Το βίντεό τους, που δημοσιεύθηκε στη σελίδα YouTube, εξασφάλισε περισσότερες από 1,7 εκατ. επισκέψεις.\n«Το τελευταίο εξάμηνο έχουν καταγραφεί αρκετά ανάλογα περιστατικά, με νεαρά άτομα να διανυκτερεύουν σε καταστήματά μας. Ελπίζω ότι το φαινόμενο αυτό θα εκλείψει οριστικά», είπε ο Χόλμστρεμ. Μία τέτοια διανυκτέρευση δεν πρόκειται, άλλωστε, να είναι απαλλαγμένη προβλημάτων, καθώς όλα τα καταστήματα της αλυσίδας διαθέτουν αισθητήρες κίνησης, οι οποίοι σημαίνουν συναγερμό στις εταιρείες φύλαξης, μόλις τεθούν σε λειτουργία. «Μπορώ να σας εγγυηθώ ότι μία τέτοια διανυκτέρευση δεν έχει τίποτα το διασκεδαστικό. Πρέπει να παραμείνει κανείς απόλυτα ακίνητος, εάν δεν θέλει να βρεθεί σε κρατητήριο αστυνομικού τμήματος. Οφείλω επίσης να τονίσω ότι όσοι προβαίνουν σε τέτοια ενέργεια, παραβιάζουν τον νόμο και θα αντιμετωπίσουν κατηγορίες διάρρηξης», καταλήγει ο Χόλμστρεμ.\nΗ IKEA, όμως, πραγματοποιεί τα τελευταία δύο χρόνια μεγάλη εκστρατεία με στόχο την αλλαγή της εικόνας της και την αποστασιοποίηση της εικόνας αυτής από το σκοτεινό ναζιστικό παρελθόν του ιδρυτή της, Ινγκβαρ Κάμπραντ. Η εταιρεία αποφάσισε ότι η καλύτερη μέθοδος για να επιτύχει τον στόχο αυτό είναι η πλήρης διαφάνεια και ο σεβασμός της ιστορικής αλήθειας. Με αυτό το σκεπτικό, η IKEA δημιούργησε το περασμένο καλοκαίρι μουσείο στην κωμόπολη Αλμχουλτ της Νότιας Σουηδίας, όπου ο Κάμπραντ ίδρυσε το πρώτο κατάστημα το 1958.\nΣε μικρή αίθουσα, με πινακίδα που αναγράφει «Μαθαίνοντας από τα λάθη μας», περιγράφονται με ακρίβεια οι σχέσεις του νεαρού τότε Κάμπραντ με το σουηδικό ναζιστικό κόμμα.


ΕΔΩ ΑΛΕΞΑΝΔΡΕΙΑ: Αυτή είναι η τολμηρή ανακρίτριa\nΧωρίς φόβο και με περίσσιο θάρρος αντιμετώπισε την υπόθεση της Χρυσής Αυγής η κ. Ιωάννα Κλάπα.\nΌπως καταγγέλλει σε κυριακάτικη εφημερίδα δέχτηκε απειλές από... φουσκωτούς.\nΟ μεγαλέμπορος ναρκωτικών Αλέξανδρος Ζεκερίδης, με δύο φουσκωτούς στο πλευρό του να προσέχουν μην αποδράσει την ημέρα που οδηγήθηκε ενώπιον της ανακρίτριας, φθάνοντας έξω από την πόρτα εκείνου του γραφείου, περίμενε όλος περιέργεια να γνωρίσει τη γυναίκα που φαινόταν να έχει «τσαγανό». Αυτήν που τολμούσε να αγγίξει το κατεστημένο κύκλωμα μέσα στη φυλακή.\nΜπροστά του είδε μια νεαρή γυναίκα με γυαλιά και ειλικρινές βλέμμα. Μόνο η σπίθα αποφασιστικότητας στα μάτια της τον μπέρδεψε - δεν ταίριαζε με την εικόνα που αντίκριζε... «Μην την υποτιμάς» του ψιθύρισε ο δικηγόρος του. «Είναι έξυπνη, αποφασιστική και κυρίως μη ελεγχόμενη».\nΗ ανακρίτρια ήταν η κ. Ιωάννα Δημουλέα Κλάπα, 55 χρονών σήμερα και εφέτης πια, η γυναίκα που ορίστηκε την Παρασκευή ειδική εφέτης-ανακρίτρια στην υπόθεση της Χρυσής Αυγής. Μια υπόθεση που αναλαμβάνει να διερευνήσει με τη συνδρομή της ομόβαθμης συναδέλφου της κ. Μαρίας Δημητροπούλου, όπως αναφέρει το δημοσίευμα.\nΗ κ. Δημητροπούλου έχει και αυτή φήμης αυστηρής δικαστικού, «δεν σηκώνει μύγα στο σπαθί της» λένε συνάδελφοι της, «κι ας έχει μπροστά της τον πιο ισχυρό έμπορο ναρκωτικών. Οι ποινές της, υπενθυμίζουν, έχουν αφήσει εποχή» έξω από τα δικαστήρια που πέρασε.\nΟ σκληρός έμπορος ναρκωτικών του '90 σε εκείνη τη συνάντηση δεν μίλησε για το κύκλωμα» στον Κορυδαλλό και φυσικά τα έριξε όλα στο μεγαλέμπορο, ο οποίος δεν ήταν παρών. Με ευνοϊκή απόφαση ο δεύτερος είχε αποφυλακιστεί. ούτε και οι μαγνητοφωνημένες συνομιλίες του με αρχιφύλακα που του παρουσίασε η ανακρίτρια τον πτόησαν. Οι συνομιλίες ωστόσο έδειχναν ιδιαίτερη σχέση με παράγοντες της φυλακής.\nΗ μεγάλη δημοσιογραφική έρευνα που παρακολούθησε επί μήνες τις προσπάθειες των δύο γυναικών να ξεριζώσουν τα κυκλώματα στη φυλακή δεν ήταν ικανή από μόνη της να τους εξασφαλίσει την ελευθερία δράσης που χρειάζονταν.\nΟι δύο γυναίκες άρχισαν να περνούν τη ζωή τους μεταξύ δικαστηρίων και φυλακής, να κάνουν συνέχεια νυχτερινές εφόδους στον Κορυδαλλό, να μην αφήνουν τα κυκλώματα να ανασάνουν ακόμη και αν δεν κατόρθωναν όλες τις φορές να οδηγήσουν τους υπαίτιους στο εδώλιο.\nRead more: http://www.newsbomb.gr/koinwnia/story/359780/ayti-einai-i-tolmiri-anakritria-poy-tsakise-ti-hrysi-aygi#ixzz2qfqTdeH3